LĪGUMS NR. JUR 2026- 0
Par Ādažu kopienu centra atjaunošanas paskaidrojuma raksta izstrādi un būvniecību 

Ādažos, Ādažu novadā                                                              Līguma abpusējas  parakstīšanas datums        
                                                                                                     ir pēdējā parakstītā laika zīmoga datums
Ādažu novada pašvaldība (turpmāk – Pasūtītājs), kas darbojas saskaņā ar pašvaldības nolikumu un ko pārstāv tās izpilddirektors Guntis Porietis, no vienas puses, un 
Iepirkuma uzvarētāja nosaukums> (turpmāk – Izpildītājs), ko pārstāv <paraksttiesīgās personas amats, vārds uzvārds> personā, kurš rīkojas saskaņā ar <pilnvarojošā dokumenta nosaukums>, no otras puses,
abi kopā un katrs atsevišķi turpmāk saukti “Puses” un “Puse”, saskaņā ar Pasūtītāja rīkoto iepirkumu “Atkārtots iepirkums - Ādažu kopienu centra atjaunošanas paskaidrojuma raksta izstrāde un būvdarbi” (ID. Nr. ĀNP 2026/115 (turpmāk – Iepirkums)) rezultātiem un Iepirkumu komisijas 2026. gada _______ (protokols Nr. 05-6-2026/115-___), noslēdz šādu iepirkuma līgumu (turpmāk – Līgums):
1. Apzīmējumi
1.1. [bookmark: _Hlk127365388][bookmark: _Hlk128555016]Iepirkums – Pasūtītāja rīkots atklāts konkurss “Ādažu kopienu centra atjaunošanas paskaidrojuma raksta izstrāde un būvdarbi” (Id. Nr. ĀNP 2026/__ (turpmāk – Iepirkums)); 
1.2. Paskaidrojuma raksts – Izpildītāja izstrādāts Tehniskās dokumentācijas kopums, kas satur grafisko, tekstuālo un citu informāciju par būvniecības ieceri, tai skaitā par būves vai tās piederumu raksturlielumiem;
1.3. Darbi - Līgumā un tā pielikumos noteiktie darbi, to vadība un organizēšana (t.sk., nepieciešamo speciālistu piesaiste), nodokļu un nodevu nomaksa, nepieciešamās un derīgās projektēšanas dokumentācijas un izpilddokumentācijas noformēšana un nodošana Pasūtītājam, Būvdarbi un Autoruzraudzība, Plāna un Sertifikāta izstrāde, kas izriet no Līguma, un kuru vērtība iekļauta Līgumcenā un kas  tiek  līdzfinansēti ar  Eiropas Savienības LIFE programmas finansējumu, Ādažu novada pašvaldības finansējumu un Latvijas valsts dotācijas, pamatojoties uz Ministru kabineta 27.05.2025. rīkojumu Nr. 303 “Par Latvijas institūciju dalību Eiropas Komisijas vides un klimata pasākumu programmā (LIFE) un valsts budžeta līdzfinansējumu 2021.-2024. gadā un 2025.-2027. gadā (turpmāk – Projekts) realizācijai;
1.4. Būvdarbi – visas darbības (būvniecība, būvdarbu sagatavošana, izpēte, dokumentu komplektēšana, (t.sk. lietošanas instrukcijas, nepieciešamie un derīgie apzīmēšanas, nospraušanas, testēšanas un mērīšanas darbi, kā arī izdevumi par patērēto enerģiju un citiem resursiem), tīrības nodrošināšana, tai skaitā ziemas uzturēšanas darbi līdz Objekta nodošanai Pasūtītājam, kā arī Būvdarbu un pārvietošanās drošība Būvdarbu teritorijā, visu Būvdarbam nepieciešamo nostiprinājumu, uzrakstu un apgaismojuma nodrošināšana, Būvdarbu uzmērījumu un izpildmērījumu pasūtīšana un saņemšana, kā arī citas darbības u.c.), kas Izpildītājam  jāveic saskaņā ar Līgumu, Paskaidrojuma rakstu, Vispārīgajiem būvnoteikumiem un citiem normatīvajiem aktiem;
1.5. [bookmark: _Hlk127366854]Objekts – kopienu ēka Pirmā iela 42A, Ādažos;
1.6. Būvdarbu teritorija – Objektam piegulošā teritorija, kas ar pieņemšanas-nodošanas aktu tiek nodota Izpildītāja rīcībā (turpmāk saukts arī “Būvlaukums”);
1.7. [bookmark: _Hlk127367106]Līgumcena – kopējā cena par Darbu izpildi, bez pievienotās vērtības nodokļa (turpmāk – PVN), atbilstoši Finanšu piedāvājumam, ko Pasūtītājs pilnā apjomā maksā Izpildītājam par Pasūtītāja pieņemtajiem Darbiem, atbilstoši Tehniskajai specifikācijai un Līgumam, tajā noteiktajos termiņos. Līgumcena ietver samaksu par Līguma saistību pilnīgu izpildi, tai skaitā, bet ne tikai: 
1.7.1. par Paskaidrojuma raksta izstrādi; 
1.7.2. par Būvdarbiem, tai skaitā tehnisko noteikumu pieprasījumiem, saskaņojumiem, materiāliem, izstrādājumiem, mehānismiem, transportu, darba samaksu, darbu organizāciju, kā arī pieskaitāmiem izdevumiem;
1.7.3. par Plāna izstrādi un Sertifikātu iesniegšanu[footnoteRef:1]  [1:  Ja Izpildītājs to ir piedāvājis Iepirkumā;] 

1.7.4. nodokļus (izņemot PVN); 
1.7.5. apdrošināšanas izmaksas; 
1.7.6. par visu nepieciešamo dokumentu saņemšanu Objekta pieņemšanai un nodošanai Pasūtītājam (piemēram, atzinumu saņemšanai no institūcijām un personām, kas izdevušas tehniskos noteikumus);
1.7.7. par darbiem, izstrādājumiem, materiāliem, iekārtām un mehānismiem, kas nav norādīti Piedāvājumā, vai Iepirkumā iesniegtajās tāmēs, bet ir secināmi no Paskaidrojuma raksta, izriet no Līguma un ir nepieciešami Būvdarbu pienācīgai, savlaicīgai un kvalitatīvai izpildei;
1.8. [bookmark: _Hlk127367593]Būvuzraugs – persona, kura pārstāv Pasūtītāju un Pasūtītāja vārdā ir pilnvarota uzraudzīt Būvdarbu izpildes gaitu, tās atbilstību Līgumam, Paskaidrojuma rakstam, būvnormatīviem, citiem normatīvajiem aktiem un Pasūtītāja interesēm. Būvuzraugs ir tiesīgs iepazīties ar Izpildītāja izstrādāto dokumentāciju un darbu izpildi, pieprasīt Izpildītājam skaidrojumus par to, saņemt Pasūtītājam adresētu informāciju, apturēt Būvdarbus, veikt citas Līgumā un normatīvajos aktos noteiktās darbības;
1.9. Autoruzraugs – Izpildītāja norīkots projektētājs, kuri nodrošina un atbild par Paskaidrojuma rakstu risinājumu mijiedarbību, tiem piekritīgu Paskaidrojuma raksta saturu kopumā un atbilstību Līguma un normatīvo aktu prasībām, kā arī nodrošina autoruzraudzības pakalpojuma izpildi;
1.10. [bookmark: _Hlk127367904]Tehniskā specifikācija – dokuments ar tehniskajām prasībām Iepirkumā (1.pielikums); 
1.11. Piedāvājums – Izpildītāja iesniegtais piedāvājums Iepirkumā;
1.12. [bookmark: _Hlk127368612]Finanšu piedāvājums – Izpildītāja kopējais izmaksu aprēķins atbilstoši Tehniskajai specifikācijai un Tehniskajam piedāvājumam (2.pielikums);
1.13. Pasūtītāja pārstāvis – Līgumā noteikts Pasūtītāja atbildīgais darbinieks, kas pārstāv Pasūtītāja intereses attiecībās ar Izpildītāju un Līguma saistību izpildē iesaistītām citām personām; 
1.14. Būvdarbu izmaiņu akts – dokuments, ko Puses sagatavo un paraksta, konstatējot nepieciešamību veikt Būvdarbu apjoma izmaiņas vai neparedzētus papildu Būvdarbus 5.sadaļā noteiktajā kārtībā (5. pielikums);
1.15. Būvdarbu izpildes akts – dokuments par izpildītiem Būvdarbiem, kur pa posmiem dokumentēti Būvdarbi un to nodošana un pieņemšana (Forma-2 un Forma-3);
1.16. [bookmark: _Hlk127368108]Progresa ziņojums – Izpildītāja ziņojums Pasūtītājam par veiktajiem Būvdarbiem noteiktā periodā no Būvdarbu uzsākšanas vai iepriekšējā Progresa ziņojuma, ietverot informāciju par:
1.16.1. Izpildītāja darbību un sasniegto rezultātu kopsavilkumu;
1.16.2. iesaistītajiem resursiem;
1.16.3. finansiālo progresu;
1.16.4. veikto Būvdarbu progresu;
1.16.5. problēmām, to objektīvu analīzi un ieteiktajiem risinājumiem, t.sk., neparedzētu apstākļu pārvarēšanai, kas varētu ietekmēt Būvdarbu izpildi vai kvalitāti;
1.16.6. darbaspēka un iekārtu kopsavilkumu; 
1.16.7. nākamajā mēnesī vai citā periodā paredzētiem Būvdarbiem (apraksts), ja to prasa Pasūtītājs;
1.16.8. izdotām instrukcijām Objektā;
1.16.9. saņemtajiem apstiprinājumiem;
1.16.10. notikušajām sanāksmēm un to apmeklētību;
1.16.11. iesniegtajām prasībām;
1.16.12. pieņemtajiem lēmumiem;
1.16.13. Pasūtītāja neizdarītiem apstiprinājumiem;
1.16.14. Izpildītāja pretenzijām vai strīdīgiem jautājumiem;
1.16.15. negadījumu un avārijas situāciju apkopojumu;
1.16.16. mēneša vai citā periodā paredzētās naudas plūsmas prognozi, kā arī naudas plūsmas precizētu prognozi.
1.17. [bookmark: _Hlk127368390]Izpilddokumentācija – izpildshēmas, izpildrasējumi, segto darbu un nozīmīgo konstrukciju akti, atbilstības sertifikāti un Būvdarbos pielietoto materiālu ekspluatācijas īpašību deklarācijas, uzstādīto iekārtu, materiālu un mehānismu garantiju apliecinājumi un tehniskās pases, lietošanas un apkopes instrukcijas, iekārtu, sistēmu testēšanas un pārbaudes akti un protokoli, u.tml.
1.18. Būvdarbu pieņemšanas-nodošanas akts – dokuments par Būvdarbu pilnīgu izpildi, kas pēc tā abpusējas parakstīšanas apliecina Būvdarbu pieņemšanu no Pasūtītāja puses (4.pielikums).
1.19. [bookmark: _Hlk127368885]Bankas garantija / Pirmā pieprasījuma garantijas apdrošināšanas līgums (turpmāk – Bankas garantija) – kredītiestādes vai apdrošināšanas sabiedrības neatsaucama apņemšanās pēc Pasūtītāja kā Bankas garantijas saņēmēja pirmā pieprasījuma maksāt Pasūtītājam naudas summu, kas nepārsniedz garantijā noteikto summu, ja Izpildītājs neizpilda saistības, kas noteiktas Līgumā un par kurām izdota garantija. Avansa gadījumā tiek noformēta avansa maksājuma garantija;
1.20. Objekta apkopes un ilgkalpošanas plāns (turpmāk – Plāns) strukturēts tehnisku pasākumu kopums Objekta ekspluatācijas fāzei 10 gadiem, kas satur:
1.20.1. konstruktīvo elementu un inženiersistēmu uzturēšanas grafiku - jumta seguma, fasādes, pamatu, kā arī apkures, ventilācijas, gaisa kondicionēšanas, elektroapgādes un vājstrāvu tīklu regulāro apkopju, tehnisko apsekošanu un profilaktisko remontu periodiskumu;
1.20.2. energoefektivitātes un ilgtspējas pasākumus - konkrētus risinājumus enerģijas un ūdens patēriņa minimizēšanai (piemēram, rekuperācijas sistēmu apkopes specifika, LED apgaismojuma vadības algoritmu optimizācija, u.tml.);
1.20.3. atbildības matrica un instrukcijas. Rokasgrāmata ēkas lietotājam/pārvaldniekam par ikdienas uzturēšanu, lai netiktu zaudētas būvmateriālu un iekārtu garantijas;
1.21. Pagaidu sertifikāts (Design Stage Certificate) - starptautiskas sertifikācijas institūcijas izsniegts dokuments, kas apliecina ēkas ilgtspējas un energoefektivitātes mērķus jau projektēšanas fāzē, pirms ir uzsākti reālie būvdarbi;
1.22. Gala sertifikāts (Post-Construction Certificate) - starptautiskas sertifikācijas institūcijas izsniegts dokuments, kas apliecina, ka ēka ir uzbūvēta vai atjaunota precīzi saskaņā ar projektā paredzētajiem ilgtspējas un energoefektivitātes standartiem, abi kopā turpmāk saukti “Sertifikāti”). 
2. Līguma priekšmets
2.1. Pasūtītājs uzdod un Izpildītājs apņemas izstrādāt Paskaidrojuma rakstu (turpmāk – Paskaidrojuma raksts), Ādažu kopienu centra atjaunošanas pārbūves darbus (turpmāk – Būvdarbi), autoruzraudzību (turpmāk – Autoruzraudzība), iesniegt  Plānu[footnoteRef:2]  un Sertifikātus[footnoteRef:3] (visi kopā turpmāk saukti “Darbi”)).   [2:  Ja Izpildītājs to ir piedāvājis Iepirkumā.]  [3:  Ja Izpildītājs to ir piedāvājis Iepirkumā.] 

2.2. Būvdarbu izpildes vieta – Pasūtītājam piederošs īpašums Pirmā iela 42A, Ādaži, Ādažu novads (turpmāk – Objekts). 
2.3. Izpildītājs apliecina, ka parakstot Līgumu ir iepazinies ar Darbu apjomu un šajā sakarā apņemas pretenzijas necelt.
3. Līguma cena un samaksas kārtība
3.1. Līguma cena, ko Pasūtītājs samaksā Izpildītājam par Darbu izpildi (turpmāk – Līgumcena) saskaņā ar Izpildītāja Finanšu piedāvājumu (2. pielikums) ir _________ (summa cipariem un vārdiem)[footnoteRef:4] bez pievienotās vērtības nodokļa (turpmāk – PVN), kas sadalās šādi: [4:  Pasūtītājs lēmumu  par to kāda apjomā realizēt projektu pieņems pirms līguma slēgšanas, ņemot vērā Pasūtītāja finanšu iespējas.] 

3.1.1.  Paskaidrojuma raksta izstrāde EUR _______(summa cipariem un vārdiem) bez PVN;
3.1.2.  Būvdarbu veikšana EUR _______(summa cipariem un vārdiem) bez PVN;
3.1.3.   Autoruzraudzība EUR _______(summa cipariem un vārdiem) bez PVN;
3.1.4.  Sertifikātu iesniegšana EUR 8500,- (astoņi tūkstoši pieci simti euro) bez PVN. 
3.2. Izpildītāja Finanšu piedāvājuma Darbu cenās ietvertas visas izmaksas, kas saistītas ar paskaidrojuma raksta izstrādi, laukumu ierīkošanu, t.sk., vietas sagatavošanu, transporta izdevumiem, montāžu un uzstādīšanu Pasūtītāja norādītajā vietā, aprīkojuma piegādi, Izpildītāja civiltiesisko apdrošināšanu, aprīkojuma aizstāšanu ar citiem aprīkojuma elementiem garantijas laikā, uz aprīkojumu attiecināmiem muitas maksājumiem, nodokļiem (izņemot  PVN) un nodevām, kā arī visas citas ar Līguma izpildi saistītas izmaksas. 
3.3. Pasūtītājs veic samaksu, pārskaitot attiecīgo naudas summu, izņemot PVN, uz Izpildītāja norādīto kredītiestādes kontu šādā kārtībā:
3.3.1. par Paskaidrojuma raksta izstrādi - 15 dienu laikā pēc būvvaldes atzīmes saņemšanas par būvniecības ieceres dokumentācijas saskaņošanas, parakstīta nodošanas–pieņemšanas akta un rēķina iesniegšanas; 
3.3.2. par Būvdarbu veikšanu:
3.3.2.1. [bookmark: _Hlk169613420]avansa maksājumu 20 % apmērā no Būvdarbu cenas 20 darbdienu laikā pēc avansa rēķina un avansa garantijas saņemšanas, ko izpildītājs iesniedz Pasūtītājam pēc tam, kad Izpildītājs  parakstījis Būvlaukuma nodošanas-pieņemšanas aktu; 
3.3.2.2. par ikmēneša Būvdarbu izpildes aktā ietverto Būvdarbu pieņemšanu 10  darbdienu laikā no Būvdarbu izpildes akta abpusējas parakstīšanas vai pieņemšanas, ieturot 20 % no maksājamās summas, tādējādi proporcionāli dzēšot Izpildītājam izmaksāto avansu. Faktiski izpildīto un pieņemto Būvdarbu samaksa tiek pārtraukta, kad to vērtība sasniedz 95 % no Būvdarbu  cenas. Izpildītāja pienākums ir atspoguļot rēķinā avansa maksājuma dzēšanu;
3.3.2.3. [bookmark: _Hlk169615364][bookmark: _Hlk169615469]pēdējo maksājumu par Būvdarbiem 20 darbadienu laikā, kad Izpildītājs ir izpildījis Būvdarbus, Puses ir parakstījušas Būvdarbu pieņemšanas-nodošanas aktu, Izpildītājs ir iesniedzis Plānu[footnoteRef:5] un Izpildītājs ir iesniedzis galīgo rēķinu par Būvdarbiem. Izpildītājam ir tiesības saņemt pēdējo maksājumu tikai tad, ja tas iesniedzis Pasūtītājam 10.2. punktā norādīto Būvdarbu garantijas laika garantiju. Pretējā gadījumā Pasūtītājs izmaksā pēdējo maksājumu 10 dienu laikā pēc garantijas termiņa beigām, nepieciešamības gadījumā izmantojot ieturēto summu garantijas laikā konstatēto defektu novēršanai; [5:  Ja Izpildītājs to ir piedāvājis Iepirkumā;] 

3.3.3.  Līgumcenu par Autoruzraudzību Pasūtītājs veic samaksu šādā kārtībā:
3.3.3.1. [bookmark: _Hlk142391450]starpmaksājums 70 % apmērā no Autoruzraudzības līgumcenas tiek sadalīts ikmēneša maksājumos proporcionāli Būvdarbu veikšanas laikam mēnešos;
3.3.3.2. atlikušo maksājums 30 % apmērā no Autoruzraudzības  līgumcenas - pēc Objekta pieņemšanas – nodošanas akta parakstīšanas.
3.3.4. Līgumcenu par Sertifikātu iesniegšanu 10 darba dienu laikā pēc Gala sertifikāta iesniegšanas, par ko Puses paraksta pieņemšanas – nodošanas aktu.   
3.4. Gadījumā, ja Objekta ekspluatācijas fāzē starptautiskā sertifikācijas institūcija atsaka Gala sertifikāta izsniegšanu vai piešķir zemāku vērtējuma līmeni, nekā Izpildītājs ir solījis savā Piedāvājumā, Izpildītājs zaudē tiesības saņemt līgumcenu par Sertifikāta iesniegšanu. 
3.5. Izpildītājam ir tiesības nepieprasīt avansu par Būvdarbiem. Šajā gadījumā norēķini notiek 3.3.2.2. apakšpunktā noteiktajā kārtībā, no ikmēneša maksājumiem ieturot 5 % garantijas laika garantijai.  
3.6. Ja Līgumu izbeidz pirms termiņa, Puses veic galējo norēķinu par faktiski izpildītajiem un Pasūtītāja pieņemtajiem Darbiem  10  darbdienu laikā no dienas, kad Puses ir parakstījušas aktu par faktiski izpildītajiem Darbiem, ja Izpildītājs ir iesniedzis šajā punktā minētajam aktam atbilstošu rēķinu. Ja Pušu starpā līdz Līguma izbeigšanas dienai pastāv strīds par faktiski izpildītajiem Darbiem (tai skaitā to apjomiem), šajā punktā minētajā aktā iekļauj tikai tos faktiski izpildītos Darbus, par kuru izpildi Pusēm nav domstarpību.
3.7. Ja garantijas saistību nodrošinājums ir samaksas ieturējuma veidā, Izpildītājs  minimālā garantijas termiņa trešā gada pirmajā mēnesī iesniedz Pasūtītājam Līguma noteikumiem atbilstošu rēķinu par Izpildītāja garantijas saistību nodrošinājuma atmaksu saskaņā ar Ministru kabineta 05.07.2022. noteikumu Nr. 419 “Noteikumi par publisko būvdarbu līgumos obligāti ietveramajiem noteikumiem un to saturu” (turpmāk – Noteikumi Nr. 419) 28. punktu. Pasūtītājs atmaksu veic 30 dienu laikā no Izpildītāja sagatavota un Līguma noteikumiem atbilstoša rēķina saņemšanas
3.8. Pasūtītājs apmaksā PVN Pievienotās vērtības nodokļa likuma 142. pantā noteiktajā kārtībā.
3.9. Izpildītājs sagatavo strukturētu elektronisko rēķinu (e-rēķinu) un nosūta uz Pasūtītāja oficiālo elektronisko adresi (e-adresi)_DEFAULT@90000048472. Tiek uzskatīts, ka Pasūtītājs ir saņēmis rēķinu otrajā darba dienā pēc tā nosūtīšanas. Rēķinam ir jābūt noformētam atbilstoši Latvijas Republikas normatīvo aktu prasībām, kā arī jābūt norādītiem 3.10. punktā norādītā informācija. PDF rēķins netiek uzskatīts par e-rēķinu, tas ir iekļaujams e-rēķinā kā vizualizācijas daļa.
3.10. Rēķinā obligāti norāda (sk. piemēru): 
3.10.1. dokumenta veida nosaukumu:
3.10.2. dokumenta datumu;
3.10.3. dokumenta numuru;
3.10.4. dokumenta autoru;
3.10.5. saimnieciskā darījuma dalībnieku;
3.10.6. Līguma datumu un numuru;
3.10.7. saimnieciskā darījuma aprakstu un vērtība naudas izteiksmē.
Piemērs rēķinam.
	Saņēmējs
	Ādažu novada pašvaldība

	Maksātājs
	Ādažu novada pašvaldība

	Reģistrācijas Nr.
	90000048472

	Juridiskā adrese
	Gaujas iela 33A, Ādaži, Ādažu nov., LV-2164

	Kredītiestāde
	Valsts kase

	Kods
	TRELLV22

	Konta Nr.
	LV73TREL980241904700B

	Līguma datums un Nr. 
	00.00.2026., JUR 2026-0/

	Projekta nosaukums un Nr.
	Projekts LIFE22-ENV-ES-LIFEBauhausingEurope; LIFE22/ENV/ES/101113886


3.11. Ja e-rēķinā nav norādīts 3.10. punktā noteiktās sastāvdaļas, Pasūtītājs ir tiesīgs neapmaksāt e-rēķinu, vienlaikus informējot Izpildītāju par Līguma noteikumiem neatbilstoša e-rēķina iesniegšanu. Izpildītājam 3 darba dienu laikā no Pasūtītāja pieprasījuma ir pienākums iesniegt jaunu e-rēķinu, kas sagatavots atbilstoši Līguma noteikumiem.
3.12. Katras Puses pienākums ir 3 darba dienu laikā ziņot otrai Pusei, ja rodas problēmas ar e-rēķinu apmaiņu, piemēram, bet ne tikai tehniskas kļūdas, kavēšanās vai neskaidrības par rēķina saturu, par kļūdu, nosūtot oficiālu paziņojumu. Puses vienojas par sadarbību, regulāru komunikāciju un rēķinu apmaiņas procesu uzraudzību, lai ātri identificētu un novērstu problēmas.
3.13. Pasūtītāja atbildīgā persona atbildību e-rēķinu apmaiņas procesā ir Centrālās pārvaldes Grāmatvedības nodaļas galvenās grāmatvedes vietniece Jolanta EKŠTEINA, t. 27315362, jolanta.eksteina@adazunovads.lv. 
3.14. Pasūtītājam ir tiesības aizturēt maksājumu, kas veicams Izpildītājam, nemaksājot līgumsodu, ja iesniegtais rēķins neatbilst strukturēta elektroniska rēķina prasībām. Šādi aizturēts maksājums tiek izmaksāts bez nokavējuma procentiem un ievērojot Līguma noteikumus pēc tam, kad Izpildītājs ir novērsis trūkumus, un iesniedzis normatīvajam regulējumam un Līgumam atbilstošu strukturētu e-rēķinu, un Pasūtītājs to ir saņēmis un akceptējis.
3.15. Neparedzētus izdevumus, kas nav iekļauti Līguma summā, bet nepieciešami pilnīgai Līguma izpildei, sedz Izpildītājs. Pasūtītājs šo risku uzņemas, ja: 
3.15.1. neparedzēto darbu nepieciešamība ir radusies tādu no Pušu gribas neatkarīgu apstākļu dēļ, ko Puses, slēdzot Līgumu, nevarēja paredzēt; 
3.15.2. neparedzētie darbi ir ierosināti pēc Pasūtītāja iniciatīvas, Pasūtītājam precizējot vai papildinot Līguma priekšmetu; 
3.15.3. Līgums nav izpildāms no Izpildītāja gribas neatkarīgu objektīvu iemeslu dēļ, ja netiek veikti neparedzētie darbi. 
3.16. Izpildītājs nodrošina laicīgu samaksas veikšanu visiem Līguma izpildē iesaistītajiem apakšuzņēmējiem par faktiski izpildītajiem un Pasūtītāja apmaksātajiem Darbiem. Ar laicīgu norēķināšanos ir saprotama samaksa 10 darba dienu laikā no brīža, kad par šiem Darbiem ir saņemta Pasūtītāja apmaksa un apakšuzņēmēja sagatavots rēķins, kas atbilst Līguma noteikumiem, bet ne vēlāk kā 60 kalendāra dienas pēc veikto Darbu pabeigšanas un apakšuzņēmēja rēķina saņemšanas par attiecīgo Darbu veikšanu. 
3.17. Izpildītājam ir pienākums līgumā ar apakšuzņēmēju iekļaut šādus noteikumus: 
3.17.1. ja apakšuzņēmējam paredzamo Būvdarbu izpildes termiņš pārsniedz 3 mēnešus, izpildītos Būvdarbus pieņemt katru mēnesi;
3.17.2. ja Izpildītājs neparaksta Būvdarbu izpildes aktu atbilstoši Noteikumu Nr. 419 8. punktā noteiktajā termiņā, kā arī neiesniedz Noteikumu Nr. 419 10. punktā minēto pretenziju vai ar Pasūtītāja pārstāvi saskaņotu defektu aktu, uzskatāms, ka izpildītos Būvdarbus Izpildītājs ir pieņēmis Noteikumu Nr. 419 8. punktā minētā termiņa pēdējā dienā un Būvdarbu izpildes akts stājās spēkā bez Izpildītāja paraksta;
3.17.3. ja Izpildītājs nepieņem Darbus, tas iesniedz apakšuzņēmējam rakstveida pretenziju, norādot uz starp Izpildītāju un apakšuzņēmēju noslēgtā līguma noteikumu izpildes pamatotām nepilnībām, kuru dēļ Izpildītājs nevar parakstīt apakšuzņēmēja iesniegtu Darbu izpildes aktu, ja nepilnības nav saistītas ar Darbu kvalitāti, vai ar Pasūtītāja pārstāvi saskaņotu defektu aktu. Ja apakšuzņēmējs nepiekrīt Izpildītāja norādītajiem defektiem vai iebildumiem par faktiski izpildīto Darbu apjomiem, apakšuzņēmējs 10 darbdienu laikā no defektu akta saņemšanas dienas iesniedz Izpildītāja Darbu vadītāja parakstītus pamatotus rakstiskus iebildumus pret defektu aktā norādītajām nepilnībām;                
3.17.4. ja apakšuzņēmējs piekrīt defektu aktā Izpildītāja norādītajām nepilnībām vai ekspertīze vai inženierkonsultanta lēmums apstiprina defektu aktā Izpildītāja norādītās nepilnības vai veikto Darbu neatbilstību normatīvo aktu un Izpildītāja prasībām, apakšuzņēmējs  un Izpildītājs vienojas par saprātīgu termiņu konstatēto defektu novēršanai, ņemot vērā defektu novēršanai nepieciešamo darbu apjomu, specifiku, meteoroloģiskos apstākļus, kā arī būvizstrādājumu piegādes termiņus. Ja puses nevar vienoties, termiņu defektu novēršanai nosaka Pasūtītājs.  
3.18. Pusēm vienojoties, vai, ja Pasūtītāja rīcībā ir pierādījumi, kas apliecina, ka Izpildītājs nav norēķinājies ar Izpildītāja piedāvātajiem un Pasūtītāja akceptētajiem apakšuzņēmējiem par izpildītiem un no Pasūtītāja pieņemtiem Darbiem, Pasūtītājam ir tiesības norēķināties ar Apakšuzņēmējiem, pārskaitot attiecīgo naudas summu (izņemot PVN) uz Apakšuzņēmēja norādīto kredītiestādes kontu, ieturot izmaksas no Izpildītājam paredzētā maksājuma.
3.19. Ja Pasūtītāja rīcībā ir pierādījumi, kas apliecina, ka Izpildītājs nav norēķinājies ar Apakšuzņēmēju par izpildītiem, pieņemtiem un apmaksātiem Darbiem, Pasūtītājs pieprasa no Izpildītāja rakstisku paskaidrojumu par nesamaksāšanas iemesliem pirms norēķinu veikšanas Apakšuzņēmējam, vai arī par 3.17.3. apakšpunktā norādīto pretenziju vai defekta aktu, norādot informācijas sniegšanas termiņu. Nepieciešamības gadījumā Pasūtītājam ir tiesības pieprasīt Izpildītājām iesniegt Pasūtītājam starp Izpildītāju un apakšuzņēmēju noslēgto līgumu par Darbu veikšanu. Norēķini ar Apakšuzņēmēju tiek veikti 10 darba dienu laikā no Izpildītāja paskaidrojuma saņemšanas, ja paskaidrojums un iesniegtie dokumenti nesatur pamatotus iebildumus rēķina apmaksai. Apakšuzņēmējs rēķinu iesniedz Līgumā noteiktā kārtībā. Pasūtītājs ne vēlāk kā 3 darba dienu laikā rakstiski paziņo Izpildītājam par Pasūtītāja veikto izmaksu Apakšuzņēmējam. Ja Izpildītāja paskaidrojums satur pamatotus un pierādāmus iemeslus par norēķinu neveikšanu ar Apakšuzņēmēju, Pasūtītājs par to informē Apakšuzņēmēju un neveic rēķina apmaksu. Ja Izpildītājs neiesniedz paskaidrojumu un pieprasītos dokumentus Pasūtītāja norādītajā termiņā, Pasūtītājs norēķinās ar Apakšuzņēmēju un paziņo par to Izpildītājam. 
3.20. Par samaksas dienu uzskata dienu, kad Pasūtītājs veicis Līgumā noteikto maksājumu samaksu uz Izpildītāja norēķinu kontu.
3.21. Pasūtītājam ir tiesības ieturēt izmaksas no Izpildītāja maksājamām summām, ko Izpildītājam ir pienākums maksāt kā zaudējumu un līgumsodu saskaņā ar Līguma noteikumiem, kā arī Pasūtītājam ir tiesības ieturēt summas no Izpildītājam maksājamām atlīdzības summām, kas atbilst Izpildītāja veikto Darbu summām, par to rakstiski informējot Izpildītāju, ja šādi Darbi satur defektus vai trūkumus, ko Izpildītājs nenovērš vai atsakās novērst Līgumā noteiktajā kārtībā.
4. Darbu izpildes noteikumi un termiņi
4.1. Līgums stājas spēkā pēc abpusējas parakstīšanas un ir spēkā līdz Pušu saistību pilnīgai izpildei.
4.2. Darbu izpildes kopējais termiņš ir 22 mēneši no Līguma spēkā stāšanās, ieskaitot Sertifikātu[footnoteRef:6]  iesniegšanu Pasūtītājam, par ko Puses paraksta  pieņemšanas – nodošanas aktu, tai skaitā: [6:  Ja Izpildītājs to ir piedāvājis Iepirkumā] 

4.2.1. 2 mēnešu laikā no Līguma parakstīšanas jāiesniedz būvniecības ieceres tehniskie un vizuālie risinājumi Pasūtītāja pilnvarotai personai; 
4.2.2. Atzīme par būvniecības ieceres dokumentācijas saskaņošanu - 4 mēneši no Līguma parakstīšanas (ieskaitot būvvaldes akcepts būvniecības informācijas sistēmā (turpmāk – BIS) par būvniecības uzsākšanas nosacījumu izpildi);
4.2.3. Būvdarbu izpildes termiņš - 6 mēnešu laikā no atzīmes par būvniecības uzsākšanas nosacījumu izpildi, ieskaitot Objekta nodošanu;
4.2.4. 1 mēneša laikā pēc būvniecības uzsākšanas nosacījumu izpildes jāiesniedz starprezultāts Pagaidu sertifikāts;
4.2.5. 12 mēnešu laikā pēc Objekta nodošanas Pasūtītājam jāiesniedz Gala sertifikāts. 
4.3. Būvdarbu izpilde jāveic darba dienās no plkst. 8.00 līdz 18.00. Būvdarbi citā laikā un Būvdarbu uzsākšana jāsaskaņo ar 17.5. punktā norādīto pilnvaroto personu. Izpildītājam rakstiski jāsaskaņo ar Pasūtītāja pārstāvi Būvdarbu veikšanas laiks, ja darbus plānots veikt brīvdienās vai svētku dienās.
4.4. Izpildītājam 5 darba dienas pirms Būvdarbu uzsākšanas obligāti jāiesniedz Būvdarbu veikšanas projekts ar kalendāra grafiku, kas saskaņojams ar Pasūtītāja pilnvaroto personu un tas kļūst par Līguma neatņemamu sastāvdaļu.   
4.5. Izpildītājam 2 nedēļu laikā pirms Būvdarbu uzsākšanas, kopā ar Pasūtītāju jāveic Objekta apsekošana un fotofiksācija. Pasūtītājs nodod Objektu Izpildītājam, veicot fotofiksāciju, ko pievieno Objekta pieņemšanas-nodošanas aktam (pielikums Nr. 3).
4.6. Izpildītājs nekavējoties, bet ne vēlāk kā 3 darba dienu laikā no Būvdarbu pabeigšanas paziņo par to Pasūtītājam, iesniedzot Formu Nr.2 un citus dokumentus, kas apliecina Būvdarbu pabeigšanu. Pasūtītājs 5 darba dienu laikā no Būvdarbu pieņemšanas-nodošanas akta saņemšanas veic pabeigto Būvdarbu pārbaudi atbilstoši Līguma noteikumiem, un paraksta Būvdarbu pieņemšanas-nodošanas aktu pēc būvvaldes saņemtās atzīmes par Būvdarbu pabeigšanu.
4.7. Darbi tiek uzskatīti par pabeigtiem, kad Puses parakstījušas Darbu nodošanas–pieņemšanas aktu. Akta parakstīšana no Pasūtītāja puses neatbrīvo Izpildītāju no garantēšanas un nodrošināšanas Darbu atbilstībai Līguma noteikumiem. 
4.8. Ja Izpildītājs veicis Darbus neatbilstoši Līguma noteikumiem, Pasūtītājs iesniedz tam rakstveida pretenziju, kurā norāda nepilnības, kā arī laiku, kad Izpildītājam jāierodas uz defektu akta sastādīšanu. Aktu paraksta abas Puses. Ja Izpildītājs atsakās parakstīt aktu vai neierodas uz tā sastādīšanu, par to tiek veikta atzīme aktā un tas ir saistošs Pusēm. Pasūtītājs izdara atzīmi aktā par termiņu, kādā jānovērš aktā minētie trūkumi, un iesniedz to Izpildītājam. 
4.9. Defektu aktā norādītos trūkumus Izpildītājs novērš uz sava rēķina. Ja nepilnības netiek novērstas termiņā, Pasūtītājam ir tiesības pēc sava ieskata samazināt līgumcenu vai vienpusēji izbeigt Līgumu pirms termiņa. Tad Puses sastāda aktu par faktiski izpildītiem Darbiem un to vērtību. 
4.10. Darbu nodošanas–pieņemšanas akta parakstīšana iespējama tikai pēc defektu aktā norādīto trūkumu pilnīgas novēršanas. Akta parakstīšana neatbrīvo Izpildītāju no atbildības slēptiem, akta parakstīšanas laikā nekonstatētiem trūkumiem. 
4.11. Pusēm rakstiski vienojoties Līguma termiņu var pagarināt par laika periodu gadījumos, par kādu attiecīgais gadījums aizkavē Darbu izpildi: 
4.11.1. ja Būvdarbu veikšanu kavējuši nelabvēlīgi klimatiskie apstākļi, kas neļauj veikt Objekta fasādes krāsošanu vai citus darbus, un Puses ir vienojušās par tehnoloģisko pārtraukumu;
4.11.2. ja nepieciešams veikt būtiskus un Līguma izpildei nepieciešamus papildu un neparedzētus darbus, izņemot, ja tos iespējams veikt vienlaikus ar Darbu izpildes grafikā paredzētajiem darbiem;
4.11.3. ja nepieciešams veikt būtiskas izmaiņas Paskaidrojuma rakstā, un šādu izmaiņu rezultātā tiek aizkavēta Būvdarbu izpilde;
4.11.4. ja valsts vai pašvaldības institūcijas vai amatpersonas pieņem Darbu izpildei saistošu administratīvu aktu, un tas kavē Darbu izpildes termiņu, un šāda akta izdošanas pamatā nav Izpildītāja darbība vai bezdarbība;
4.11.5. ja Pasūtītāja rīcības dēļ tiek kavēta vai apgrūtināta Izpildītāja Līgumā noteikto pienākumu izpilde un šāda rīcība nav saistīta ar Izpildītāja saistību neizpildi;
4.11.6. ja tiek pārsniegts valsts vai pašvaldību institūcijai vai kapitālsabiedrībai normatīvos aktos noteiktais termiņš atbildes vai saskaņojuma sniegšanai, kas nepieciešams Darbu izpildei, un bez tā nav iespējama Līguma saistību izpilde;
4.11.7. ja iestājušies Līgumā minētie nepārvaramas varas apstākļi, kas atrodas ārpus Izpildītāja kontroles un būtiski traucē Darbu savlaicīgu izpildi, un Izpildītājs to nevarēja paredzēt Līguma noslēgšanas brīdī.
4.12. Ja Izpildītāja ieskatā ir iestājies kāds no 4.11. punkta nosacījumiem, Izpildītājs ne vēlāk kā 5 darbdienu laikā no to iestāšanās brīža rakstiski ierosina Pasūtītājam pagarināt termiņu, detalizēti norādot apstākļus, kas Izpildītāja ieskatā dod tiesības uz termiņa pagarinājumu, šo apstākļu ietekmi uz Darbu izpildi un termiņa pagarinājumu, kā arī pasākumus, ko Izpildītājs veiks, lai maksimāli mazinātu šo apstākļu ietekmi uz sākotnēji noteiktajiem izpildes termiņiem. Pasūtītāja pienākums katrā konkrētā gadījumā ir ne vēlāk kā 10 darbdienu laikā no ierosinājuma saņemšanas sniegt rakstisku atbildi, norādot piešķirto termiņa pagarinājumu vai motivētu atteikumu. Izpildītājam nav tiesību vēlāk prasīt termiņu pagarināšanu vai izvirzīt attaisnojumus termiņu kavējumam, ja Izpildītājs nav iesniedzis attiecīgu ierosinājumu šajā punktā noteiktajā kārtībā.
4.13. Ja Izpildītājs Līgumā noteiktajā kārtībā un termiņos nav pienācīgi izpildījis Darbus un 5 darbdienu laikā pēc Pasūtītāja rakstiska brīdinājuma saņemšanas nav novērsis trūkumus, Pasūtītājam ir tiesības veikt attiecīgos Darbus vai to daļu pēc saviem ieskatiem, paziņojot par to Izpildītājam un bez nepieciešamības saņemt Izpildītāja piekrišanu un pabeigt tos uz Izpildītāja rēķina tādā veidā, ko Pasūtītājs uzskata par saprātīgu un nepieciešamu iespējami ātrākai to pabeigšanai, tostarp, pieaicinot darbu izpildei trešās personas pēc saviem ieskatiem.
4.14. Izpildītājam nav tiesības uz Darbu izpildes termiņa pagarinājumu tādu iemeslu dēļ, kas noslēdzot Līgumu viņam bija jāņem vērā, vai arī pie pienācīgas rūpības nevarēja būt nezināmi, t.sk., arī attiecībā uz apstākļiem, kuru sekas Izpildītājs būtu varējis sagaidīt vai novērst. 
5. Pušu tiesības un pienākumi
5.1. Pasūtītāja tiesības un pienākumi: 
5.1.1. maksāt par pieņemtiem Darbiem saskaņā ar Līguma nosacījumiem; 
5.1.2. jebkurā laikā ierasties Objektā, kontrolēt Līguma izpildes gaitu un Būvdarbu kvalitāti, pieprasīt no Izpildītāja nepieciešamo informāciju kontroles veikšanai, norādot tās sniegšanas veidu un termiņu; 
5.1.3. pārbaudīt segtos Būvdarbus;
5.1.4. pieprasīt Izpildītājam Būvdarbu izpildes termiņa ietvaros izpildīto Būvdarbu, kā arī iebūvēto materiālu atsegšanu, ja Izpildītājs neievēro 5.2.14. apakšpunkta noteikumus, vai ja Pasūtītājam radušās pamatotas šaubas par to;
5.1.5. brīdināt Izpildītāju par neparedzētiem apstākļiem, kas radušies pēc Līguma noslēgšanas no Pasūtītāja neatkarīgu apstākļu dēļ, un varētu traucēt saistību izpildi; 
5.1.6. nodrošināt Izpildītāju ar Pasūtītāja rīcībā esošu un Darbu veikšanai nepieciešamo dokumentāciju;
5.1.7. nodrošināt Izpildītājam piekļuvi Objektam; 
5.1.8. atbildēt par būvuzraudzības nodrošināšanu un paziņot Izpildītājam par norīkoto Būvuzraugu; 
5.1.9. noteikt jebkuru izpildīto Darbu vai to daļas ekspertīzi, pieaicinot neatkarīgus ekspertus, un iesniegt ekspertīzes slēdzienu izskatīšanai Izpildītājam. Ekspertīzes izdevumus apmaksā Pasūtītājs, izņemot, ja ekspertīzes rezultātā tiek konstatēti defekti vai trūkumi, kas radušies Izpildītāja vainas dēļ, un šādā gadījumā ekspertīzes izdevumus apmaksā Izpildītājs;
5.1.10. 10 dienu laikā (ja Puses nevienojas citādi) izskatīt visus Izpildītāja iesniegumus un priekšlikumus un sniegt uz tiem rakstisku atbildi;
5.1.11. pieprasīt atbildīgā projektētāja vai Būvdarbu vadītāja nomaiņu, ja Darbi neatbilst Līguma noteikumiem. Izpildītājam ir pienākums 5 darbdienu laikā norīkot citu atbildīgo projektētāju vai Būvdarbu vadītāju, kura kompetence atbilst Iepirkuma noteikumos norādītajam;
5.1.12. ne retāk kā reizi 2 nedēļās organizēt sanāksmes par Darbu veikšanu, informējot Izpildītāju par to vismaz 2 darbdienas iepriekš.  
5.2. Izpildītāja tiesības un pienākumi: 
5.2.1. Darbus veikt kvalitatīvi, saskaņā ar Tehnisko specifikāciju (pielikums Nr.1), Paskaidrojuma rakstu, Iepirkuma nolikumu, Izpildītāja Piedāvājumu Iepirkumā, atbilstoši spēkā esošajiem Latvijas Republikas normatīvajiem aktiem, Līguma nosacījumiem un Pasūtītāja norādījumiem, izmantojot materiālus, konstrukcijas un izstrādājumus, kas atbilst Latvijas Republikas standartiem un tehnisko noteikumu prasībām;
5.2.2. 5 darba dienu laikā pirms Būvdarbu uzsākšanas izstrādāt Būvdarbu organizēšanas projektu un Darba aizsardzības plānu, atbilstoši Ministru kabineta 25.02.2003. noteikumiem Nr. 92 “Darba aizsardzības prasības veicot būvdarbus”, saskaņot tos ar Pasūtītāju un Būvuzraugu, veikt Būvdarbu vietas tehnisko apsekošanu, pārliecinoties par Būvdarbu veikšanai izvēlēto metožu piemērotību; 
5.2.3. nodrošināt Būvlaukumā nepieciešamos uzrakstus, pietiekamu apgaismojumu, nostiprinājumus un Būvlaukuma nožogošanu atbilstoši Tehniskās specifikācijas prasībām;
5.2.4. pirms Būvdarbu uzsākšanas iesniegt Pasūtītājam starp Izpildītāju un atkritumu apsaimniekotāju spēkā esoša līguma kopiju par būvgružu un atkritumu savākšanu un izvešanu, uzrādot oriģinālu;
5.2.5. par saviem līdzekļiem ierīkot Objektā biroja telpas atbilstoši Tehniskās specifikācijas prasībām;
5.2.6. Būvdarbu laikā kārtot Būvdarbiem nepieciešamo dokumentāciju (Būvdarbu žurnāls, segto darbu akti, u.c.) un normatīvajos aktos paredzētos dokumentus par darba aizsardzības prasībām (darba aizsardzības plāns, nodarbināto saraksts, u.c.);
5.2.7. atbildēt par Būvdarbu dokumentācijas, t.sk. būvdarbu žurnāla un izpilddokumentācijas glabāšanu un atrašanos Būvlaukumā. Izpildītājam ir pienākums pēc pirmā pieprasījuma uzrādīt un nepieciešamības gadījumā izsniegt Būvdarbu dokumentāciju Pasūtītāja pārstāvim, Būvuzraugam, būvinspektoram, u.c. personām, kurām ir tiesības pieprasīt izskatīšanai minētos dokumentus;
5.2.8. nodrošināt Pasūtītājam, Būvuzraugam, Autoruzraugam, u.c. atbildīgo dienestu pārstāvjiem brīvu pieeju Objektam. Izpildītājs nodrošina Būvuzraugu ar instrumentiem un pārbaudes ierīcēm, kas pieejamas Objektā, kā arī sniedz nepieciešamo palīdzību viņa pienākumu pildīšanai;
5.2.9.   nodrošināt sertificētu izstrādājumu un materiālu pielietojumu, apliecinot to ar atbilstības sertifikātiem, ko iesniedz Pasūtītājam pirms materiālu iestrādes Objektā; 
5.2.10. norīkot un nodrošināt kvalificētu personālu Darbu veikšanai; 
5.2.11. lūgt Pasūtītājam izsniegt Paskaidrojuma raksta izstrādei nepieciešamo informāciju un dokumentus, t.sk., ko izstrādājušas arī trešās personas Pasūtītāja uzdevumā un kas nepieciešami Paskaidrojuma raksta izstrādei. Ja Izpildītājs konstatē neatbilstību dokumentos, kas var būt par pamatu paskaidrojuma raksta neatbilstošai izpildei, Izpildītājam ir pienākums par šādiem apstākļiem nekavējoties, bet ne vēlāk kā 3  darba dienu laikā, informēt Pasūtītāju un sniegt rakstiskus priekšlikumus kļūdu vai neatbilstību novēršanai;
5.2.12. uzņemties pilnu materiālo atbildību, t.sk. arī pret trešajām personām par Būvdarbu veikšanu Objektā, izvietoto iekārtu bojājumiem, zaudējumu vai bojāeju, neatkarīgi no tā, vai konkrētās iekārtas pieder viņam, vai arī tiek nomātas no trešajām personām;
5.2.13. patstāvīgi nodrošināt visu nepieciešamo būvmateriālu, piederumu, iekārtu un aprīkojuma piegādi un uzstādīšanu, kā arī organizēt tiem nepieciešamās pārbaudes, testus un pareizu izmantošanu Būvdarbu izpildes procesā; 
5.2.14. pirms segto Būvdarbu veikšanas un nozīmīgo konstrukciju elementu montāžas  informēt Pasūtītāja atbildīgo personu par šādu darbu izpildes uzsākšanu un pieaicināt to šo Būvdarbu pieņemšanai. Šādus Būvdarbus Pasūtītājs pieņem ar segto Būvdarbu pieņemšanas-nodošanas aktu;
5.2.15. segt visas atsegšanas un konstatēto defektu vai trūkumu novēršanas izmaksas, kas radušās pēc 5.1.4. apakšpunktā noteiktā Pasūtītāja pieprasījuma un novērst pārkāpumus saskaņā ar Līguma noteikumiem. Ja pēc atsegšanas trūkumi neatklājas, Pasūtītājs sedz visas atsegšanas novēršanas izmaksas, kā arī pagarina Būvdarbu izpildes termiņu par laika periodu, kāds bija nepieciešams atsegšanai un Būvdarbu veikšanai no jauna;
5.2.16. pirms Būvdarbu uzsākšanas pie Objekta izgatavot un uzstādīt būvtāfeli un patstāvīgo informatīvo stendu atbilstoši ES fondu 2021.-2027.gada komunikācijas un dizaina vadlīnijās noteiktajām minimālajām publicitātes prasībām https://www.esfondi.lv/normativie-akti-un-dokumenti/2021-2027-planosanas-periods/komunikacijas-un-dizaina-vadlinijas, norādot informāciju par Objekta nosaukumu, Pasūtītāju, Izpildītāju, atbildīgo Būvdarbu vadītāju, Būvuzraugu, Autoruzraugu, Paskaidrojuma rakstu, Paskaidrojuma raksta autoru, u.c. informāciju pēc Pasūtītāja norādījumiem, iepriekš saskaņojot tās saturu ar Pasūtītāju un Būvuzraugu;
5.2.17. atbildēt par Būvlaukumu, tajā esošo būvizstrādājumu (materiālu un iekārtu), kā arī izpildīto Būvdarbu pienācīgu uzturēšanu un saglabāšanu un nodrošināt Būvlaukuma apsardzi no Būvlaukuma nodošanas-pieņemšanas akta parakstīšanas dienas līdz brīdim, kad Puses paraksta Būvdarbu pieņemšanas-nodošanas aktu;
5.2.18. ievērot zaļā publiskā iepirkuma principus, atbilstoši Tehniskās specifikācijas sadaļas “Zaļā publiskā iepirkuma (ZPI) prasību izpilde” prasībām; 
5.2.19. nodrošināt būvniecības procesa informācijas atspoguļošanu Būvniecības informācijas sistēmā (turpmāk – BIS);
5.2.20. atbildēt par darba drošības tehniku, ugunsdrošības un vides aizsardzības noteikumu, kā arī citu normatīvo aktu ievērošanu, izpildot Būvdarbus;
5.2.21. nodrošināt Būvdarbu veikšanu tā, lai netiktu apdraudēta cilvēku dzīvība, veselība un manta, kā arī netiktu negatīvi ietekmēta vide. Būvdarbu izpildes procesā radītos atkritumus savākt un utilizēt atsevišķi no sadzīves atkritumiem, saskaņā ar normatīvo aktu, vides aizsardzības un Tehniskās specifikācijas prasībām; 
5.2.22. nodrošināt Būvlaukumā tīrību un kārtību, maksimāli samazinot atkritumu rašanos un novēršot ūdens, gaisa un augsnes piesārņojuma rašanās iespēju;
5.2.23. par saviem līdzekļiem operatīvi izvest no Būvlaukuma, kā arī no pieguļošās teritorijas atkritumus un būvgružus, ja Būvdarbu veikšanas laikā tādi radušies, kā arī sakopt Būvlaukumu un tiem piegulošo teritoriju;
5.2.24. pirms paaugstināta trokšņa līmeņa Būvdarbu izpildes laicīgi saskaņot šādus darbu veikšanas laiku ar Pasūtītāja atbildīgo personu;  
5.2.25. ne vēlāk kā 10 darba dienas pirms tādu Būvdarbu uzsākšanas, kas apgrūtina Objektam piegulošo nekustamo īpašumu piekļūšanu, rakstiski informēt piegulošo īpašumu īpašniekus (uzņēmumus) par satiksmes apgrūtinājumiem vai brauktuves daļas slēgšanu, sniedzot informāciju par alternatīvām piekļuves iespējām un apbraucamajiem ceļiem; 
5.2.26. pēc Būvuzrauga vai Pasūtītāja attiecīga pieprasījuma saņemšanas nekavējoties pārtraukt vai apturēt Būvdarbus un novērst Pasūtītāja vai Būvuzrauga norādītos trūkumus;
5.2.27. ne retāk kā vienu reizi 2 nedēļās piedalīties Darbu sapulcēs. Izpildītājam ir saistoši Darbu sapulces protokolā iekļautie Pasūtītāja norādījumi, kas nav pretrunā ar normatīvajiem aktiem un noslēgto Līgumu; 
5.2.28. pēc Pasūtītāja vai Būvuzrauga pieprasījuma piedalīties to organizētajās papildu sanāksmēs;
5.2.29. uzturēt spēkā 10. sadaļā noteiktās apdrošināšanas polises vai Bankas garantijas atbilstoši Līguma prasībām;
5.2.30. ievērot Objektā aizliegumu smēķēt, lietot alkoholiskos dzērienus un citas apreibinošas vielas;
5.2.31. ne vēlāk, kā Būvdarbu pabeigšanas dienā, ar saviem spēkiem un līdzekļiem savākt no Objekta būvgružus vai citus materiālus, kā arī savu inventāru un darba rīkus;
5.2.32. neveikt darbības, kas tieši vai netieši var radīt zaudējumus Pasūtītājam vai kaitēt tā interesēm; 
5.2.33. pēc Pasūtītāja pieprasījuma sniegt tam informāciju par Darbu izpildes gaitu un apstākļiem, kas traucē, vai var traucēt Darbu izpildi;
5.2.34. nekavējoties brīdināt Pasūtītāju par neparedzētiem apstākļiem, kas radušies pēc Līguma noslēgšanas no Izpildītāja neatkarīgu apstākļu dēļ un var traucēt Līguma saistību izpildi;
5.2.35. no saviem līdzekļiem segt visas ar būvuzraudzību saistītās izmaksas Būvdarbu izpildes termiņa pagarināšanas gadījumā Izpildītāja vainas dēļ, t.sk., nodrošināt Pasūtītāja nolīgtā Būvuzrauga darba samaksas pārskaitīšanu Pasūtītājam, noslēdzot par to rakstveida vienošanos ar Pasūtītāju;
5.2.36. līdz Būvdarbu pieņemšanai iesniegt Pasūtītājam visu ar Būvdarbu izpildi saistīto dokumentāciju, kas Pasūtītājam var būt nepieciešama Objekta tālākai ekspluatācijai; 
5.2.37. nodrošināt Autoruzraudzību līdz Būvdarbu pabeigšanai un nodošanai Pasūtītājam saskaņā ar Būvvaldē apstiprinātu Paskaidrojuma rakstu un Ministru kabineta 19.08.2014. noteikumiem Nr. 500 “Vispārīgie būvnoteikumi”, un norīkot par atbildīgo Autoruzraugu ___________________ būvprakses sertifikāta Nr._________ Nodrošināt, ka Autoruzraugs Būvdarbu gaitā pārbauda Objekta autentisku īstenošanu atbilstoši izstrādātajam Paskaidrojuma rakstam, pēc Pasūtītāja pieprasījuma un atbilstoši normatīvajam regulējumam piedalās atsevišķu Būvdarbu pieņemšanā, kā arī komisijas darbā pie Objekta pieņemšanas, nekavējoties rakstveidā informē Pasūtītāju par visiem apstākļiem, kas atklājušies Būvdarbu izpildes procesā un var neparedzēti ietekmēt Būvdarbu izpildi, neizpauž trešajām personām komerciālos noslēpumus, kas veicot Autoruzraudzību viņam kļuvuši zināmi; 
5.2.38. Būvdarbu veikšanas laikā Autoruzraugam ierasties Objektā ne retāk kā reizi nedēļā vai pēc Pasūtītāja pārstāvja, būvuzrauga vai Būvvaldes amatpersonas pieprasījuma; 
5.2.39. nepieciešamības gadījumā Autoruzraugam piedalīties būvsapulcēs vai citās  sanāksmēs, ja tādas tiek organizētas, par ko Pasūtītājs informē Autoruzraugu vismaz 2 darba dienas iepriekš. Sanāksmes laikā sanāksmes dalībnieki vienojas par nākamajā sanāksmē papildus pieaicināmajiem speciālistiem gadījumā, ja tādi ir nepieciešami;
5.2.40. pēc Pasūtītāja telefoniska vai rakstiska pieprasījuma Autoruzraugam ierasties Objektā 48 stundu laikā no pieprasījuma saņemšanas, vai savlaicīgi brīdināt Pasūtītāju par nepieciešamību pārcelt ierašanos uz vēlāku laiku;
5.2.41. pēc Pasūtītāja pieprasījuma un atbilstoši normatīvajam regulējumam Autoruzraugam jāpiedalās atsevišķu būvniecības darbu pieņemšanā, kā arī komisijas darbā pie Objekta pieņemšanas.
5.2.42. nepieciešamības gadījumā Autoruzraugam jāveic izmaiņas vai papildinājumi Paskaidrojuma rakstā  bez papildu atlīdzības ne vēlāk kā 1 nedēļas laikā vai citā termiņā, par kādu Puses ir vienojušās;
5.2.43. iesniegt Plānu atbilstoši Tehniskās specifikācijas prasībām, Līguma noteikumiem un  Izpildītāja Piedāvājumam Iepirkumā[footnoteRef:7]; [7:  Ja Izpildītājs to ir piedāvājis Iepirkumā] 

5.2.44. nodrošināt audita mapes (Evidence Collection) pilnu sagatavošanu, reģistrāciju attiecīgajā starptautiskajā institūcijā (piemēram, BRE Global) un visu nepieciešamo laboratorisko testu (piemēram, gaisa kvalitātes, akustikas, termogrāfijas) veikšanu[footnoteRef:8]. [8:  Ja Izpildītājs to ir piedāvājis Iepirkumā.] 

5.3. Puses vienojas, ka visa veida informācija, dokumenti un savstarpējā komunikācija notiek elektroniski, uz 17.5. un 17.6. punktā un rekvizītu sadaļā norādītajām e-pasta adresēm, izņemot, kad saskaņā ar Līguma noteikumiem iesniedzami rakstveida dokumenti (atskaites, pieņemšanas-nodošanas akti, u.c.) vai Pusēm ir pienākums tikties klātienē. Ja informācija un dokumenti nosūtīti elektroniski, uzskatāms, ka otra Puse tos ir saņēmusi otrajā darba dienā pēc nosūtīšanas.
5.4. Visus saskaņojumus, kas rodas Darbu veikšanas laikā un nav norādīti Tehniskajā specifikācijā vai Līgumā (t.sk., par materiālu aizstāšanu), saskaņo ar Pasūtītāja pilnvaroto personu. Gadījumā, ja saskaņojums netiks saņemts, Izpildītājs pats atbild par Izpildītājam radītajiem zaudējumiem.
5.5. Puses savstarpēji ir atbildīgas par otrai Pusei nodarītajiem zaudējumiem, ja tie radušies Puses vai tā darbinieku, kā arī Līguma izpildē Pušu iesaistīto trešo personu darbības vai bezdarbības, tai skaitā rupjas neuzmanības vai ļaunā nolūkā izdarīto darbību vai nolaidības rezultātā.
6. Darbu izmaiņas
6.1. Līguma darbības laikā, līdz pat Būvdarbu uzsākšanai, Pasūtītājs ir tiesīgs jebkurā brīdī rakstveidā pieprasīt izmaiņas Paskaidrojuma raksta dokumentācijā, detalizējot Pasūtītāja iepriekš noteiktās prasības. Izpildītājam ir pienākums izdarīt Pasūtītāja pieprasītās izmaiņas Paskaidrojuma raksta dokumentācijā pēc šāda pieprasījuma saņemšanas, izņemot, ja tās ir pretrunā Latvijas Republikā spēkā esošiem normatīvajiem aktiem. Izmaiņas nevar attiekties uz prasībām, kas sākotnēji noteiktas Iepirkuma dokumentācijā. Ja pieprasītās izmaiņas neprasa būtiski pārstrādāt Paskaidrojuma rakstu (vairāk, kā 5 % no Iepirkuma dokumentācijā paredzētā, izstrādājot Paskaidrojuma rakstu), Izpildītāja pienākums ir veikt izmaiņas un to saskaņošanu ar visām nepieciešamajām personām un iestādēm bez papildu samaksas, taču Izpildītājam šādā gadījumā ir tiesības uz termiņu pagarinājumu, par ko Puses vienojas atsevišķi. Puses apliecina, ka šis noteikums nav attiecināms uz situācijām, kad izmaiņas tiek pieprasītas sakarā ar Izpildītāja nepienācīgi veiktiem pienākumiem un/vai kompetentu valsts vai pašvaldības iestāžu vai amatpersonu prasībām, vai izmaiņām normatīvajos aktos, ko Izpildītājs veic bez tiesībām uz izmaiņām Darbu izpildes termiņos vai samaksas apmērā.
6.2. Pēc atzīmes par projektēšanas nosacījumu izpildes saņemšanas un Būvdarbu uzsākšanas, Pasūtītājs ir tiesīgs jebkurā brīdī rakstveidā pieprasīt izmaiņas Paskaidrojuma rakstā vai Būvdarbos, ja tam ir objektīvs pamatojums. Pēc šāda pieprasījuma saņemšanas Izpildītājam ir pienākums izdarīt izmaiņas Paskaidrojuma rakstā un/vai veiktajos atsevišķajos Būvdarbos, izņemot, ja izmaiņas ir pretrunā ar Latvijas Republikā spēkā esošo normatīvo aktu noteikumiem. 
6.3. Līguma darbības laikā var tikt veikti papildu vai neparedzēti Būvdarbi, ievērojot Publisko iepirkumu likuma 61. panta pirmajā daļā noteikto kārtību. Izmaiņas Būvdarbu apjomos veicamas, ja Pušu pilnvarotās personas konstatē 6.4. punktā noteikto objektīvu nepieciešamību. Šādā gadījumā Izpildītājs sagatavo Būvdarbu izmaiņu aktu (5.pielikums), norādot Būvdarbu saturu, apjomu un iemeslus. Aktu paraksta Izpildītājs, Pasūtītājs, Būvuzraugs un Autoruzraugs (ja nepieciešams). Puses rakstiski vienojas, ka papildu un neparedzēto Būvdarbu cenas nosaka, vadoties no līdzīga rakstura darbu un materiālu cenām Līgumā, bet, ja tādas nav noteiktas, tad no vidējās tirgus cenas. Strīdu gadījumā Puses pieaicina neatkarīgu ekspertu, kura atzinumu uzskatīs sev par saistošu un eksperta pakalpojuma izmaksas apmaksās vienādās daļās.
6.4. Izmaiņas Būvdarbu apjomos, vai papildu, vai neparedzēti būvdarbi var tikt veikti, ja nepieciešams:
6.4.1. veikt tādus Būvdarbus, kas sākotnēji netika iekļauti Paskaidrojuma rakstā, un tos nebija iespējams konstatēt, vai arī šo Būvdarbu nepieciešamību nebija iespējams paredzēt;
6.4.2. veikt papildu un neparedzētos darbus vai mainīt Būvdarbu apjomus, ja tie neatbilst 6.4.1. apakšpunktā noteiktajiem kritērijiem, taču izmaiņas nepieciešams veikt sakarā ar Būvdarbu izpildes laikā veiktām izmaiņām Paskaidrojuma raktā, un bez to izpildes Būvdarbos nav iespējams pilnā apmērā realizēt Paskaidrojuma rakstu.
6.5. Izpildītājs sagatavo attiecīgu tāmi par Būvdarbu apjomu izmaiņām vai papildu un neparedzēto Būvdarbu izmaksām, pamatojoties uz Pušu, Būvuzrauga un Autoruzrauga (ja nepieciešams) parakstītajā Būvdarbu izmaiņu aktā norādīto, un iesniedz to izskatīšanai Pasūtītājam. Pasūtītājs 7 darbdienu laikā no tāmes saņemšanas dienas izskata un saskaņo to, vai arī sniedz pamatotu atteikumu tāmes vai tās atsevišķu pozīciju saskaņošanai.
6.6. Tikai tad, kad Līgumcenas ietvaros un 6.4. un 6.5. punktā noteiktajā kārtībā ir saskaņoti un parakstīti dokumenti, ir pamats Būvdarbu izmaiņu aktā norādīto Būvdarbu veikšanai, un šajā gadījumā Pusēm nav nepieciešams slēgt papildu vienošanos.
6.7. Paskaidrojuma rakstā paredzētie materiāli vai iekārtas un tehnoloģiskie risinājumi (turpmāk – elementi), Pusēm vienojoties var tikt aizstāti ar jauniem, ja sākotnēji paredzētie ir novecojuši vai aizstājot sākotnēji paredzētos tiks sasniegts kvalitatīvāks rezultāts, vai arī aizstāšana ir pamatota ar apstākļiem, ko līdz Būvdarbu uzsākšanai Izpildītājs nevarēja paredzēt (piemēram, ja materiālu vai iekārtu ražotājs pārtrauc to ražošanu). Šajā gadījumā elementu cenas nosaka nepārsniedzot tāmēs noteiktās vienības cenas. Izpildītājs iesniedz Pasūtītājam Paskaidrojuma rakstā norādīto elementu salīdzinājumu ar nomaināmajiem. Jaunajiem elementiem jābūt kvalitātes un īpašību ziņā analogiem vai labākiem par nomaināmajiem. Par šādām izmaiņām Puses paraksta Būvdarbu izmaiņu aktu, kurā norāda pamatojumu izmaiņām, kam pievieno elementu salīdzinājumu.
6.8. Darbu apjomu izmaiņas (palielinājums un samazinājums), kas veiktas saskaņā ar Publiskā iepirkuma likuma 61. panta piekto daļu, nedrīkst mainīt sākotnējo Līgumcenu vairāk, kā par 15 %.
6.9. Ja pēc Pasūtītāja pieprasījuma tiek mainīti Darbu apjomi, kas būtiski atšķiras no Tehniskajā specifikācijā vai Paskaidrojuma rakstā uzrādītajiem, bet ir nepieciešami, lai sasniegtu Līguma mērķi, vai atklājas apstākļi, ko Pasūtītājs iepriekš nevarēja paredzēt, tad vienošanās par papildu Darbiem tiek noslēgta Līgumā un Publisko iepirkumu likuma 61. panta trešajā daļā noteiktajā kārtībā. 
6.10. Līgumcenas pieaugums saskaņā ar 6.9. punktu nevar pārsniegt 20 % no sākotnējās Līgumcenas.
7. Darbu izpilde un nodošana - pieņemšana
7.1. Paskaidrojuma rakstu izstrāde jāuzsāk ne vēlāk kā 5 kalendāra dienu laikā no Līguma spēkā stāšanas dienas, un jāveic tos saskaņā ar Darbu izpildes laika grafiku, ko puses saskaņo un kas kļūst par Līguma neatņemamu sastāvdaļu.
7.2. Paskaidrojuma rakstu izstrāde uzskatāma par pabeigtu, kad Izpildītājs ir iesniedzis normatīvajos aktos un Līgumā noteiktajā kārtībā saskaņotu Paskaidrojuma rakstu, un BIS ir veikta atzīme par projektēšanas nosacījumu izpildi, un par ko Puses ir parakstījušas pieņemšanas–nodošanas aktu.
7.3. Pirms Paskaidrojuma rakstu iesniegšanas Pasūtītājam, Izpildītājs veic tā saskaņošanu elektroniski ar Pasūtītāja pilnvaroto personu.
7.4. Paskaidrojuma raksti Pasūtītājam tiek iesniegti saskaņā ar Tehniskās specifikācijas prasībām. Izpildītājs garantē, ka Pasūtītājam nodotais Paskaidrojuma raksts atbilst Līguma un spēkā esošo normatīvo aktu prasībām.
7.5. Izpildītājam ir tiesības uz Paskaidrojuma raksta izstrādes apmaksu, ja Paskaidrojuma raksts ir akceptēts Būvvaldē normatīvajos aktos noteiktā kārtībā.
7.6. Paskaidrojuma raksta izstrādes pieņemšanas-nodošanas akta parakstīšana neatbrīvo Izpildītāju no atbildības par kļūdainiem risinājumiem, kas var atklāties pēc to pieņemšanas.
7.7. Izpildītājs nodrošina Autoruzraudzību Objekta Būvdarbu laikā līdz pilnīgai Būvdarbu  pabeigšanai atbilstoši Tehniskajai specifikācijai un Līguma nosacījumiem, un ievērojot normatīvos aktus.
7.8. Autoruzraudzība uzskatāma par pabeigtu, kad Būvdarbi ir pabeigti, Būvvalde Paskaidrojuma rakstā ir izdarījusi atzīmi par Būvdarbu pabeigšanu, un Puses ir parakstījušas Autoruzraudzības nodošanas–pieņemšanas aktu.
7.9. Izpildītājs katru mēnesi nodod Pasūtītājam iepriekšējā kalendāra mēnesī veiktos Būvdarbus šādā kārtībā:
7.9.1. līdz 10. datumam iesniedz Pasūtītājam Būvdarbu izpildes aktu, ko apstiprinājis Būvuzraugs, par izpildīto Būvdarbu apjomu un izmaksām, un Būvdarbu Izpilddokumentāciju. Pasūtītājs 5 darbdienu laikā pēc visu dokumentu saņemšanas pieņem Būvdarbus un paraksta Būvdarbu izpildes aktu vai arī iesniedz rakstisku pretenziju, norādot trūkumus vai neatbilstības;
7.9.2. Izpildītājs 10 darbdienu laikā no Pasūtītāja pretenzijas saņemšanas novērš norādītos trūkumus un atkārtoti iesniedz Pasūtītājam Būvdarbu izpildes aktu. Pasūtītājs atkārtoti veic 7.9.1. apakšpunktā minētās darbības.
7.9.3. Ja Izpildītājs nepiekrīt Pasūtītāja norādītajiem defektiem vai iebildumiem par faktiski izpildīto Būvdarbu apjomiem, tas 10 darbdienu laikā no defektu akta saņemšanas dienas iesniedz Pasūtītājam atbildīgā Būvdarbu vadītāja parakstītus rakstiskus iebildumus pret defektu aktā norādītajām nepilnībām. 
7.9.4. Ja Pasūtītājs nepiekrīt atbildīgā Būvdarbu vadītāja iebildumiem attiecībā uz defektu aktā iekļautajiem izpildīto Būvdarbu apjomiem vai defektiem būves konstrukcijās, viņam ir pienākums pasūtīt ekspertīzi par veikto Būvdarbu kvalitāti. Šajā gadījumā ekspertīzes uzdevums ir novērtēt faktiski izpildīto Būvdarbu apjomu, atbilstību būvprojektēšanas dokumentācijai, atbilstošo būvizstrādājumu un tiem atbilstošās iestrādes tehnoloģijas piemērošanu. 
7.9.5. Ja Būvdarbu ekspertīze vai inženierkonsultanta lēmums neapstiprina Pasūtītāja defektu aktā norādīto vai veikto Būvdarbu neatbilstību normatīvo aktu un Pasūtītāja prasībām, uzskatāms, ka Pasūtītājs Būvdarbus ir pieņēmis ekspertīzes slēdziena vai inženierkonsultanta lēmuma iesniegšanas dienā un Būvdarbu izpildes akta parakstīšana nav nepieciešama.
7.9.6. Ja Izpildītājspiekrīt defektu aktā Pasūtītāja norādītajām nepilnībām vai ekspertīze vai inženierkonsultanta lēmums apstiprina defektu aktā Pasūtītāja norādītās nepilnības vai veikto Būvdarbu neatbilstību normatīvo aktu un Pasūtītāja prasībām, Izpildītājs un Pasūtītājs vienojas par saprātīgu termiņu konstatēto defektu novēršanai, ņemot vērā defektu novēršanai nepieciešamo darbu apjomu un specifiku, kā arī būvizstrādājumu piegādes termiņus. Ja puses nevar vienoties, termiņu defektu novēršanai nosaka būvuzraugs.
7.9.7. Ja defekti ir konstatēti Būvdarbu daļā, tad Pasūtītājs pieņem tos Būvdarbus, kuru izpildē defekti nav konstatēti. Pēc defektu novēršanas izpildītos Būvdarbus ietver nākamā mēneša Būvdarbu izpildes aktā.
7.9.8. Ja Pasūtītājs neparaksta Būvdarbu izpildes aktu 7.9.2. apakšpunktā minētajā termiņā, kā arī neiesniedz Izpildītājam 7.9.2. apakšpunktā minēto pretenziju vai ar atbildīgo būvuzraugu saskaņotu defektu aktu, uzskatāms, ka Pasūtītājs izpildītos Būvdarbus ir pieņēmis 7.9.2. apakšpunktā minētā termiņa pēdējā dienā.
7.9.9. 
7.10. Būvdarbu izpildes akta parakstīšana nav aktā norādīto Būvdarbu sastāva un kvalitātes nodošanas un pieņemšanas dokuments, bet tikai apliecinājums, ka Būvdarbi veikti noteiktā apjomā. Būvdarbu izpildes akta parakstīšana neatņem Pasūtītājam tiesības izteikt pretenzijas par izpildīto Būvdarbu defektiem, trūkumiem un neatbilstībām, un Izpildītājam ir pienākums novērst pretenzijā norādītos trūkumus arī pēc Būvdarbu izpildes akta abpusējas parakstīšanas.
7.11. Pēc visu Būvdarbu pabeigšanas, un, kad Objekts ir gatavs nodošanai Pasūtītājam, Izpildītājs rakstiski paziņo Pasūtītājam par to un iesniedz Izpilddokumentāciju. Pasūtītājs 5 darbdienu laikā veic Objekta iepriekšēju apskati. Ja apskates laikā Pasūtītājs konstatē veikto Būvdarbu neatbilstību Līgumā vai Latvijas Republikas normatīvajos tiesību aktos noteiktajām prasībām, vai, ja Būvdarbi nav pilnībā pabeigti, vai konstatē citus trūkumus, Izpildītājs konstatētos trūkumus novērš un pilnībā pabeidz Būvdarbus uz sava rēķina Pasūtītāja noteiktajā termiņā. Būvdarbi tiek uzskatīti par pabeigtiem tikai tad, kad Būvvalde Paskaidrojuma rakstā ir izdarījusi atzīmi par Būvdarbu pabeigšanu un Puses ir parakstījušas Būvdarbu nodošanas–pieņemšanas aktu (4.pielikums).
7.12. Būvdarbu pieņemšanas-nodošanas akta parakstīšana neatbrīvo Izpildītāju no atbildības par Būvdarbu un Būvdarbos izmantoto materiālu garantijas saistībām.
7.13. Ja Darbu (jebkuras to daļas) pieņemšanas laikā Pusēm rodas domstarpības par Darbu kvalitāti, Izpildītājam ir tiesības pieaicināt Pasūtītāja saskaņotu, un no Pusēm neatkarīgu ekspertu, kas sniedz slēdzienu par Darbu (to daļas) kvalitāti, par kuru pastāv domstarpības. Ja eksperta slēdzienā norādītie defekti vai trūkumi radušies Izpildītāja vainas dēļ, tad eksperta pakalpojuma izdevumus apmaksā Izpildītājs. Ja eksperta slēdziens apstiprina, ka izpildītāja izpildīto Darbu kvalitāte ir atbilstoša, eksperta pakalpojuma izdevumus apmaksā Pasūtītājs.
8. Būvdarbu garantija
8.1. Garantijas laiks izpildītajiem Būvdarbiem ir 60 mēneši no Objekta pieņemšanas. Izpildītājam jānodrošina, lai Būvdarbos izmantoto būvizstrādājumu (materiālu, izstrādājumu un iekārtu) ražotāju (pārdevēju, piegādātāju) sniegtās garantijas tiktu nodotas Pasūtītājam vienlaicīgi ar Būvdarbu nodošanas un pieņemšanas akta iesniegšanu un Pasūtītājs varētu brīvi izmantot. Izpildītāja noteiktajam garantijas laikam iestrādātajiem materiāliem un iekārtām jābūt ne mazākam kā 24 mēneši, tas nedrīkst būt īsāks, un tā noteikumi nedrīkst būt sliktāki par tiem, ko nosaka vai piedāvā būvizstrādājumu ražotājs (pārdevējs, piegādātājs).
8.2. Ja Pasūtītājs garantijas laikā konstatē Būvdarbu trūkumu vai neatbilstības, tas nosūta Izpildītājam paziņojumu, norādot vietu un laiku, kad tam jāierodas uz Defektu akta sastādīšanu. Pasūtītāja noteiktais termiņš akta sastādīšanai nedrīkst būt mazāks par 3 darbdienām, bet Puses var vienoties par citu termiņu. Puses ir tiesīgas pieaicināt neatkarīgus ekspertus, kuru slēdziens ir saistošs Pusēm un tām nav tiesību turpmāk izvirzīt vienai pret otru jebkādas pretenzijas sakarā ar to. Ja pēc eksperta slēdziena trūkumu vai neatbilstību novēršana ir pamatota un nav radusies Pasūtītāja vai trešo personu vainas dēļ, tad eksperta pakalpojumus apmaksā Izpildītājs. Pretējā gadījumā minētos pakalpojumus apmaksā Puse, kas bija eksperta pieaicināšanas iniciatore.
8.3. Ja Izpildītājs  neierodas uz Defektu akta sastādīšanu, Pasūtītājs ir tiesīgs sastādīt Defektu aktu vienpusēji, un tas ir saistošs arī Izpildītājam. 
8.4. Garantijas laika ietvaros Izpildītājs  par saviem līdzekļiem 7  darbdienu laikā, Pusēm vienojoties, veic Garantijas darbus, pamatojoties uz Pasūtītāja rakstisku pretenziju, kam pievienots Defektu akts par trūkumiem vai neatbilstībām. 
8.5. Ja Garantijas laikā konstatēto Būvdarbu trūkumu vai neatbilstības novēršanai Garantijas laika ietvaros tehniski nepieciešams ilgāks laiks par 7 darbdienām, tad Izpildītājam  3 darbdienu laikā no Pasūtītāja rakstiskas pretenzijas saņemšanas brīža par konstatēto trūkumu vai neatbilstību sastāda rakstisku apliecinājumu, norādot to novēršanas termiņus, ko iesniedz Pasūtītājam apstiprināšanai. Ja Pasūtītājs nepiekrīt Izpildītāja norādītajam termiņam, tad Izpildītāja trūkums vai neatbilstība jānovērš 8.4. punktā norādītajā termiņā.
8.6. Defektus vai trūkumus, kas var radīt kaitējumu cilvēku veselībai, apkārtējai videi vai Objekta ekspluatācijai (t.sk. kavē Objekta normālu ekspluatāciju) Izpildītājs nekavējoties uzsāk to novēršanu pēc Pasūtītāja pirmā pieprasījuma (t.sk., telefoniskā vai elektroniskā veidā), kā arī veic visus nepieciešamos pasākumus kaitīgo seku mazināšanai un novēršanai.
8.7. Par normatīvo aktu un Līguma noteikumiem atbilstošu Garantijas darbu izpildi Puses paraksta Garantijas darbu izpildes aktu.
8.8. Ja Izpildītājs nenovērš trūkumus vai neatbilstības Pasūtītāja rakstiskajā pretenzijā norādītajā termiņā atbilstoši 8.4. punktam vai Pasūtītāja akceptēta Izpildītāja norādītajā termiņā atbilstoši 8.5. punktam, tad Garantijas laiks tiek pagarināts par laika periodu, par kādu tiek kavēts trūkumu vai neatbilstību novēršanas termiņš.
8.9. Ja Izpildītājs nepilda saistības atbilstoši Līguma noteikumiem, Pasūtītājam ir tiesības piesaistīt papildus darbaspēku attiecīgo trūkumu novēršanai, un Izpildītāja pienākums ir 5 darbdienu laikā apmaksāt Pasūtītājam attiecīgos izdevumus vai zaudējumus.
8.10. Garantijas apliecinājums netiek uzskatīts par saistošu gadījumos, kad trūkumi vai neatbilstības radušies Pasūtītāja vai trešo personu vainas dēļ (konstruktīvo elementu apzināta bojāšana, netiek ievēroti uzstādīto materiālu un iekārtu lietošanas instrukcijas). Būvdarbu garantija neattiecas uz trūkumiem un neatbilstībām, kas radušies ar garantijas devēju nesaskaņotu remontdarbu dēļ vai neparedzētu apstākļu radīti bojājumi.
8.11. Izpildītājs arī pēc Garantijas laika beigām ir atbildīgs par tādiem trūkumiem vai neatbilstībām, kas pēc Pasūtītāja ieskatiem radušies sakarā ar rupju nolaidību Būvdarbu izpildē, vai to neizpildi, vai kuru cēlonis ir būtiska noteikto kvalitātes prasību nepienācīga ievērošana vai neievērošana, ko Pasūtītājs nav varējis konstatēt pieņemšanas, pārbaudes vai Garantijas laikā. Tomēr jebkura šāda pretenzija pret Izpildītāju iespējama tikai uz vispārīgiem prasību pamatiem.   
9. Apakšuzņēmēji un speciālisti, to maiņa un piesaistīšana
9.1. Pēc Līguma slēgšanas tiesību piešķiršanas, bet ne vēlāk, kā uzsākot Līguma izpildi, Izpildītājs iesniedz Līguma izpildē iesaistīto apakšuzņēmēju sarakstu, norādot katra apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma, kā arī apakšuzņēmēju apakšuzņēmējus. Līguma izpildes laikā Izpildītājs paziņo Pasūtītājam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīti Līguma izpildē.
9.2. Izpildītājs nodrošina, ka Darbi tiek veikti Līgumā norādīto speciālistu uzraudzībā. Līguma izpildei Izpildītājs piesaista Līgumā norādītos apakšuzņēmējus. Personāla un apakšuzņēmēju nomaiņu un jauna personāla un apakšuzņēmēju piesaiste notiek atbilstoši Publisko iepirkumu likuma 62. panta noteikumiem un Līguma šīs sadaļas noteikumiem.
9.3. Izpildītājs nav tiesīgs bez saskaņošanas ar Pasūtītāju veikt Piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus Līguma izpildē.
9.4. Piedāvājumā norādītā personāla nomaiņa pieļaujama, ja:
9.4.1. Pasūtītājs ir pieprasījis Piedāvājumā norādītā personāla nomaiņu;
9.4.2. Piedāvājumā norādītais personāls nespēj turpināt darbu Līguma izpildē no Izpildītāja neatkarīgu apstākļu dēļ.
9.5. Pasūtītājs nepiekrīt Piedāvājumā norādītā personāla nomaiņai gadījumā, ja:
9.5.1. personāls neatbilst iepirkuma procedūras dokumentos personālam izvirzītajām  prasībām, vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot saimnieciski visizdevīgāko Piedāvājumu;
9.5.2. personāla nomaiņas pamatā nav 9.4. punktā norādītie iemesli.
9.6. Nomainot Piedāvājumā norādīto personālu, Izpildītājs Pasūtītājam iesniedz visus nepieciešamos dokumentus piedāvātā personāla kvalifikācijas un pieredzes izvērtēšanai. Papildu informācijas pieprasīšanas gadījumā Izpildītājam ir pienākums to iesniegt Pasūtītājam 3 darbdienu laikā vai citā laikā, pamatojot neiespējamību to iesniegt Pasūtītājam šajā punktā noteiktajā termiņā. 
9.7. Pasūtītājs var prasīt personāla un apakšuzņēmēja viedokli par nomaiņas iemesliem.
9.8. Pasūtītājs nepiekrīt Izpildītāja Piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
9.8.1. piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām;
9.8.2. tiek nomainīts apakšuzņēmējs, uz kura iespējām iepirkuma procedūrā izraudzītais pretendents balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu iepirkuma procedūrā izraudzītais pretendents atsaucies, apliecinot savu atbilstību iepirkuma procedūrā noteiktajām prasībām, vai tas atbilst Publisko iepirkumu likuma 42. panta otrās daļas  1., 2., 3., 4. un 11. punktā minētajiem pretendentu izslēgšanas gadījumiem;
9.8.3. piedāvātais apakšuzņēmējs, kura veicamo Būvdarbu vai pakalpojumu vērtība ir vismaz 10 000,- euro, atbilst Publisko iepirkumu likuma 42. panta otrās daļas 1., 2., 3., 4. un 11. punktā minētajiem pretendentu izslēgšanas gadījumiem;
9.8.4. apakšuzņēmēja maiņas rezultātā tiktu izdarīti tādi grozījumi pretendenta Piedāvājumā, kuri, ja sākotnēji būtu tajā iekļauti, ietekmētu Piedāvājuma izvēli atbilstoši iepirkuma procedūras dokumentos noteiktajiem Piedāvājuma izvērtēšanas kritērijiem.
9.9. Pasūtītājs nepiekrīt jauna apakšuzņēmēja piesaistei gadījumā, ja šādas izmaiņas, ja tās tiktu veiktas sākotnējā Piedāvājumā, būtu ietekmējušas Piedāvājuma izvēli atbilstoši iepirkuma procedūras dokumentos noteiktajiem Piedāvājuma izvērtēšanas kritērijiem.
9.10. Pārbaudot jaunā apakšuzņēmēja atbilstību, Pasūtītājs piemēro Publisko iepirkuma likuma 42. panta noteikumus un veic izslēgšanas iemeslu pārbaudi tajā datumā, kad pasūtītājs lemj par atļaujas sniegšanu piegādātājam nomainīt apakšuzņēmēju vai piesaistīt jaunu apakšuzņēmēju līguma izpildes nodrošināšanai. Publisko iepirkumu likuma 42. panta ceturtās daļas 2., 3. un 4. punktā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.
9.11. Pasūtītājs pieņem lēmumu atļaut vai atteikt Izpildītāja personāla vai apakšuzņēmēja nomaiņu, vai jaunu apakšuzņēmēju iesaistīšanu Līguma izpildē iespējami ātri, bet ne vēlāk kā 5 darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Publisko iepirkumu likuma 62. panta noteikumiem un Līgumā noteikto.
9.12. Pasūtītājam ir tiesības rakstveidā pieprasīt Izpildītāja personāla nomaiņu, ja Pasūtītāju neapmierina Izpildītāja personāla produktivitāte, darba kvalitāte vai citi apstākļi. 
9.13. Izpildītāja piesaistītie apakšuzņēmēji un personāls:
9.13.1. ….
10. [bookmark: _Toc89853618][bookmark: _Toc90174195]Apdrošināšana un Bankas garantija
10.1. Izpildītājs ne vēlāk kā 10 darbdienu laikā pēc Būvlaukuma pieņemšanas iesniedz Pasūtītājam  Līguma izpildes nodrošinājumu par līgumsaistību izpildi 5 % apmērā no Līgumcenas.
10.2. Izpildītājs kopā ar 3.3.2.3. punktam atbilstoši sagatavotu rēķinu iesniedz Pasūtītājam Būvdarbu garantijas laika garantiju, kurā norādīts, ka garantijas devējs maksās Pasūtītājam garantijas summu 5 % apmērā no Līgumcenas pēc pirmā Pasūtītāja pieprasījuma.
10.3. Garantijas saistību nodrošinājumu samazina minimālā garantijas termiņa trešā gada pirmajā mēnesī uz atlikušo tā daļu, nosakot to līdz 2 % no Līgumcenas, ja garantijas termiņa pirmajos divos gados nav konstatēti būvdarbu defekti vai Izpildītājs un Pasūtītājs ir vienojušies par pieteikto Būvdarbu defektu novēršanas termiņu.
10.4. Līguma 10.1. un 10.2. apakšpunktos minētajai Līguma izpildes garantijai un garantijas laika  garantijai jāietver vismaz šāda informācija:
10.4.1. Bankas garantijai piemērojami Starptautiskās tirdzniecības palātas (International Chamber of Commerce (ICC) izdotie Vienotie noteikumi par pieprasījuma garantijām (“Uniform Rules for Demand Guaranties”, ICC Publication No. 758), apdrošināšanas polisei piemērojams Adrošināšanas līgumu likums, bet attiecībā uz jautājumiem, kurus neregulē minētie Starptautiskās tirdzniecības palātas noteikumi, šai garantijai piemērojami Latvijas Republikas normatīvie akti (izņemot Civillikumā noteiktās tiesību normas, kuras regulē galvojuma institūtu);
10.4.2. Pasūtītāja un Izpildītāja rekvizīti;
10.4.3. Bankas garantijas devēja nosaukums un rekvizīti;
10.4.4. Līguma, par kuru iesniedz Bankas garantiju, nosaukums, numurs un noslēgšanas datums;
10.4.5. Bankas garantijas summa 10.1. vai 10.2. apakšpunktā noteiktajā apmērā;
10.4.6. Bankas garantijas spēkā stāšanās diena un spēkā esības termiņš, kurš Līguma izpildes garantijai vismaz par 4 nedēļām pārsniedz 4.2.3. apakšpunktā noteikto Līguma izpildes gala termiņu;
10.4.7. Bankas garantijas devēja neatsaucama apņemšanās pēc pirmā Pasūtītāja rakstiskā pieprasījuma, kurā norādīts, ka Izpildītājs nav izpildījis savas saistības saskaņā ar Līgumu, norādot, kādas saistības nav izpildītas, izmaksāt Pasūtītājam summu Bankas garantijas summas apmērā 5 darbdienu laikā pēc pieprasījuma saņemšanas, nepieprasot no Pasūtītāja papildus pierādījumus vai paskaidrojumus.
10.5. Prasības un strīdi, kas saistīti ar Bankas garantiju, izskatāmi Latvijas Republikas tiesā saskaņā ar Latvijas Republikas normatīvajiem tiesību aktiem.
10.6. Bankas garantija tiks uzskatīta par Līguma noteikumiem neatbilstošu, ja tā paredz:
10.6.1. Izpildītāja tiesības atsaukt Bankas garantiju vai jebkādas citas Izpildītāja ierunas tiesības vai Bankas garantijas devēja tiesības vai pienākumu, pirms Bankas garantijas summas izmaksas Pasūtītājam izmantot Izpildītāja ierunas tiesības;
10.6.2. pienākumu Pasūtītājam pirms pieprasījuma iesniegšanas Bankas garantijas devējam brīdināt par to Izpildītāju vai pieprasīt Izpildītājam Bankas garantijas summas samaksu;
10.6.3. pienākumu Pasūtītāja pieprasījumu iesniegt ar tādas kredītiestādes starpniecību, kas sniedz finanšu pakalpojumus Pasūtītājam, vai pienākumu pieprasījumam pievienot zvērināta notāra, kredītiestādes, kas sniedz finanšu pakalpojumus Pasūtītājam, vai citas trešās personas apliecinājumu par Pasūtītāja pieprasījuma dokumenta parakstītāja paraksta īstenumu, vai tiesībām parakstīt pieprasījumu.
10.7. Lai saņemtu avansu Līgumā noteiktajā apmērā un kārtībā, Izpildītājam pirms avansa saņemšanas jāiesniedz Pasūtītājam ar viņu saskaņotu pirmā pieprasījuma beznosacījumu avansa maksājuma Bankas garantiju. Bankas garantijas summai jābūt ne mazākai par Izpildītāja pieprasīto avansa summu bez PVN. Bankas garantijai jābūt spēkā līdz 3.2.3. apakšpunktā minētā termiņa beigām. Ja Būvdarbu izpildes termiņš pārsniedz Bankas garantijā norādīto termiņu, Izpildītājs veic nepieciešamās darbības, lai nodrošinātu Bankas garantijas termiņa pagarināšanu uz laika periodu, kas nodrošina šajā punktā noteiktā nosacījuma, par Bankas garantijas termiņu, izpildi, un, ne vēlāk kā 10 darbdienas pirms sākotnējā Bankas garantijas termiņa beigām, iesniedz Pasūtītājam dokumentu, kas apliecina Bankas garantijas termiņa pagarināšanu. Bankas garantiju var dzēst pirms termiņa, kad ar ikmēneša maksājumiem ir nodzēsta summa izmaksātā avansa apmērā.
10.8. Bankas garantijas devējs ir Eiropas Savienības vai Eiropas Ekonomikas zonas dalībvalstī reģistrēta kredītiestāde, tās filiāle vai ārvalsts kredītiestādes filiāle, kura ir tiesīga Latvijas Republikā veikt kredītiestādes darbību.
10.9. Apdrošināšanas polises devējs ir reģistrēta akciju sabiedrība vai Eiropas komercsabiedrība, vai savstarpējas apdrošināšanas kooperatīva sabiedrība, kura ir tiesīga veikt apdrošināšanu Latvijas Republikā.
10.10. Ja Bankas garantijas iesniedz apdrošināšanas polises veidā, tad papildus 10.4. apakšpunktā minētās  Bankas garantijas dokumentos norāda arī:
10.10.1. apdrošināšanas prēmijas summas apmēru, tās samaksas kārtību un termiņus, kā arī polises spēkā stāšanās nosacījumus;
10.10.2. apdrošināšanas polises īpašos nosacījumus, ar kuriem tiek grozīti Apdrošinātāja apstiprinātie apdrošināšanas noteikumi, tādējādi nodrošinot šī pielikuma prasību izpildi, nepieļaujot tādus Bankas garantijas piemērojamos apdrošināšanas noteikumus, kuri salīdzinājumā ar šajā pielikumā noteiktajām prasībām, paredz Pasūtītājam neizdevīgākus nosacījumus vai nosaka Pasūtītāja ieskatā nepamatotus izņēmumus vai ierobežojumus.
10.11. Ja Bankas garantiju iesniedz apdrošināšanas polises veidā, tad kopā ar polisi Izpildītājs iesniedz arī polisē noteiktās apdrošināšanas prēmijas pilnā apmērā samaksu apliecinošu dokumentu.
10.12. Ja apdrošināšanas prēmija nav samaksāta apdrošināšanas polisē norādītajā pilnajā apmērā līdz apdrošināšanas polises oriģināla iesniegšanai Pasūtītājam vai apdrošināšanas līgumā paredzēts jebkāds cits tā spēkā esamības iestāšanos atliekošs nosacījums, kura izpildi Izpildītājs uz Bankas garantijas dokumentu oriģinālu iesniegšanas dienu nav Pasūtītājam pierādījis, tad atzīstams, ka Bankas garantija nav Pasūtītājam iesniegta.
10.13. Būvdarbu izpildes termiņa pagarinājuma gadījumā Izpildītājs attiecīgi pagarina arī Līguma izpildes nodrošinājuma termiņu tā, lai tas būtu derīgs vismaz 4 kalendāra nedēļas pēc pagarinātā Būvdarbu izpildes termiņa beigām, un Bankas garantiju iesniedz Pasūtītājam ne vēlāk kā 10 darbdienu laikā pēc Līguma grozījumu noslēgšanas.
10.14. Ja Līgumcena summa tiek palielināta, Bankas garantijas summa tiek attiecīgi palielināta, un Izpildītājs iesniedz Pasūtītājam attiecīgu palielinātai Līgumcenai atbilstoši grozītu Līguma izpildes Bankas garantiju un tā apmaksu apliecinošu dokumentu ne vēlāk kā 10  darba dienu laikā pēc Līguma summas izmaiņu apstiprināšanas dienas.
10.15. Ja Izpildītājs noteiktajā termiņā nav iesniedzis Pasūtītājam Līguma saistību izpildes garantijas pagarinājumu, Pasūtītājam ir tiesības izmantot spēkā esošo Līguma saistību izpildes garantiju, kā arī neveikt Līgumā noteiktos maksājumus līdz attiecīgā pagarinājuma iesniegšanai.
10.16. Pasūtītājam ir tiesības izmantot 10.1. un 10.2. punktā minēto Bankas garantiju tādu Izpildītāja finansiālo saistību dzēšanai, kuras izriet no Līguma vai normatīvajiem aktiem saistībā ar Līgumu, tai skaitā, ja Līguma darbība tiek izbeigta pēc Pasūtītāja iniciatīvas saskaņā ar Līguma punktiem, kas paredz Pasūtītāja tiesības vienpusēji izbeigt Līguma darbību.
10.17. Izpildītājs garantē, ka Objekts un Būvdarbi atbilst Paskaidrojuma raksta prasībām un ka tie tiks izpildīti atbilstoši Līguma noteikumiem. Izpildītājs ir atbildīgs par visiem defektiem un Pasūtītājam nodarītiem zaudējumiem, kas rodas vai var rasties šādas neatbilstības gadījumā. Izpildītājs garantē, ka izpildītie Būvdarbi būs kvalitatīvi, funkcionāli izmantojami, atbildīs Būvprojektā vai Līgumā noteiktajiem parametriem.
10.18. Garantijas perioda garantijas iesniegšana Pasūtītājam ir priekšnosacījums pēdējā maksājuma (galīgā norēķina) veikšanai.
10.19. Izpildītājs nodrošina, ka saskaņā ar Ministru kabineta 19.08.2014. noteikumiem Nr. 502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” visā Līguma darbības laikā un garantijas termiņa laikā spēkā būs Izpildītāja darbības un būvspeciālistu darbības civiltiesiskās atbildības apdrošināšanas polise par iespējamiem trešajām personām nodarītajiem zaudējumiem. Civiltiesiskās atbildības apdrošināšanas līgumā noteiktā apdrošinājuma summa nedrīkst būt mazāka par Līgumcenu. Civiltiesiskās atbildības apdrošināšanas līgumu izpildītājs slēdz ar noteikumu, saskaņā ar kuru, iestājoties apdrošināšanas gadījumam, apdrošināšanas atlīdzība tiek izmaksāta tieši Pasūtītājam vai zaudējumus cietušajai trešajai personai. Pēc apdrošināšanas atlīdzības izmaksas trešajai personai Izpildītāja pienākums ir nekavējoties atjaunot civiltiesiskās atbildības obligātās apdrošināšanas minimālās atbildības limitu.
10.20. Pēc apdrošināšanas atlīdzības izmaksas trešajai personai Izpildītāja pienākums ir nekavējoties atjaunot civiltiesiskās atbildības obligātās apdrošināšanas minimālās atbildības limitu.
10.21. Ja Līgumu Izpildītājs līgumsaistību pārkāpuma dēļ izbeidz pirms termiņa, garantijas saistību nodrošinājums paliek Pasūtītāja rīcībā faktiski izpildīto Būvdarbu garantijas nodrošināšanai un garantijas laika ieturējums netiek izmaksāts Izpildītājam. Garantijas laika ieturējums pirmajos divos gados nedrīkst pārsniegt 5 % no Līgumcenas  un 2 % no Līgumcenas Būvdarbu vērtības pārējos minimālā garantijas termiņa gados. Neizmantotais nodrošinājums tiek atmaksāts Izpildītājam Noteikumu Nr. 419  24. punktā minētajā kārtībā.
11. Līgumsods
11.1. Izpildītājam ir tiesības prasīt nokavējuma procentus 0,1 % apmērā no nokavētās maksājuma summas par katru nokavēto dienu, ja Pasūtītāja vainas dēļ novilcināti Līgumā noteiktie maksājumi.
11.2. Izpildītājam var tikt piemērots līgumsods 100 euro, ja tas ne mazāk kā 1 darbdienu iepriekš neinformējot un bez attaisnojoša iemesla atkārtoti neierodas uz plānoto sanāksmi.
11.3. Izpildītājam var tikt piemērots līgumsods 200 euro par katru konstatēto gadījumu, ja Izpildītājs:
11.3.1. nav veicis labojumus Paskaidrojuma rakstā Pušu saskaņotajā laikā, vai Izpildītāja labojumi neatbilst sanāksmēs nolemtajam, kā rezultātā tiek pārkāpts Paskaidrojuma raksta izstrādes laika grafiks;
11.3.2. sistemātiski neveic Autoruzraudzību Līgumā noteiktajā kārtībā, kavējot Būvdarbu veikšanu;
11.3.3. Būvdarbus veic neatbilstoši Paskaidrojuma rakstam;
11.3.4. pieļāvis, ka no Būvlaukuma ir izbraucis transportlīdzeklis vai traktortehnika ar nenotīrītu ritošo daļu vai kā rezultātā ielas vai ceļa segums ir piesārņots ar svešķermeņiem;
11.3.5. nav aprīkojis ar aizsargpārklāju automašīnas, kas pārvadā būvgružus;
11.3.6. nav informējis Pasūtītāja pārstāvi par Būvdarbu procesā radušiem sarežģījumiem, kā rezultātā radušās atkāpes no Tehniskās specifikācijas un Paskaidrojuma raksta nosacījumiem;
11.3.7. veic Būvdarbus Objektā pēc plkst. 20.00, brīvdienās vai svētku dienās bez rakstiska saskaņojuma ar Pasūtītāja pārstāvi;
11.3.8. ilgāk par 2 stundām tiek traucēta iebraukšana un izbraukšana Objektam piegulošajos uzņēmumos un šāds apgrūtinājums nav bijis saskaņots ar uzņēmumu vismaz 10 darba dienas iepriekš;
11.3.9. betona bruģakmens, ielas un ietvju apmales, metālkonstrukcijas un citus betona vai līdzīgus izstrādājumus, kas tiek iebūvēti objektā, griež uz vietas un  tie netiek sazāģēti speciāli norobežotā laukumā;
11.3.10. būvsapulces protokolā noteiktajā termiņā, par ko Puses vienojušās, bez saprātīga rakstiska pamatojuma nav sniedzis nepieciešamos risinājumus un tas radījis Būvdarbu izpildes termiņa kavējumu;
11.3.11. nodevis tālāk Līguma saistības citai personai vai nomainījis apakšuzņēmējus un Speciālistus bez nepieciešamās saskaņošanas.
11.4. Ja Izpildītāja vainas dēļ Darbi nav nodoti Līgumā noteiktajos termiņos, vai citā termiņā, par ko Puses vienojušās, Pasūtītājam ir tiesības ieturēt nokavējuma procentus 0,1 % (nulle komats viens procents) apmērā no attiecīgo Darbu līgumcenas par katru nokavēto saistību izpildes dienu.
11.5. Ja valsts vai pašvaldības institūcija piemēro naudas sodu Pasūtītājam par to, ka nav izpildīts kāds no Līgumā noteiktajiem Izpildītāja pienākumiem, tad Pasūtītājam ir tiesības prasīt no Izpildītāja līgumsodu Pasūtītājam piemērotā naudas soda apmērā.
11.6. [bookmark: _Hlk2256174]Ja Izpildītājs kavē Līgumā noteikto Garantijas darbu izpildes termiņu vai termiņu, par ko Puses vienojušās, Pasūtītājam ir tiesības prasīt no Izpildītāja nokavējuma procentus 0,01 % (nulle komats nulle viens procents) apmērā no Līgumcenas par katru attiecīgā termiņa kavējuma dienu.
11.7. Ja Izpildītājs neiesniedz kādu no 10. sadaļā minētajām apdrošināšanas polisēm vai Bankas garantijām, ko tam bija pienākums nodrošināt atbilstoši Līguma noteikumiem, uzturēt tos spēkā un iesniegt Pasūtītājam Līgumā noteiktajā termiņā, un šos gadījumus tas nav novērsis 5 darbdienu laikā no Pasūtītāja pretenzijas saņemšanas dienas, Pasūtītājam ir tiesības prasīt no Izpildītāja nokavējuma procentus 0,1 % apmērā no Līgumcenas par katru nokavēto dienu, kā arī šajā laikā Izpildītājs nedrīkst veikt Būvdarbus un šāds apstāklis nevar būt par pamatu jebkāda Līguma termiņa pagarināšanai.
11.8. Par 4.2.4.punktā noteiktā termiņa neievērošanu Izpildītājs maksā līgumsodu 0,1 % apmērā no Līgumcenas par katru attiecīgā termiņa kavējuma dienu[footnoteRef:9] līdz brīdim, kamēr Izpildītājs iesniedz un Pasūtītājs pieņem Pagaidu sertifikātu, bet ne ilgāk kā līdz Objekta nodošanai Pasūtītājam.  [9:  Ja Izpildītājs to ir piedāvājis Iepirkumā.] 

11.9. Ja Pasūtītājs Plāna[footnoteRef:10] izskatīšanas procesā konstatē trūkumus, kļūdas vai neatbilstības Tehniskajai specifikācijai un nosaka termiņu to novēršanai, bet Izpildītājs noteiktajā termiņā trūkumus nenovērš, Pasūtītājam ir tiesības prasīt Izpildītājam maksāt līgumsodu 0,1% apmērā no kopējās Līgumcenas par katru trūkumu novēršanas nokavēto dienu. [10:  Ja Izpildītājs to ir piedāvājis Iepirkumā.] 

11.10. Ja nododot Objektu Pasūtītājam Izpildītājs neiesniedz, vai atsākās iesniegt Plānu[footnoteRef:11], Izpildītājs maksā Pasūtītājam Līgumsodu 5000,- euro, ko Pasūtītājs ietur no Izpildītājam izmaksājamā gala norēķina.      [11:  Ja Izpildītājs to ir piedāvājis Iepirkumā.] 

11.11. Citu Līgumā noteikto Izpildītāja saistību neievērošanas vai neizpildes gadījumā Izpildītājs  maksā Pasūtītājam līgumsodu 100,- euro apmērā 7 darbdienu laikā pēc Pasūtītāja rakstiskas pretenzijas saņemšanas par katru gadījumu, kad tas konstatēts. Pārkāpums tiek noformēts ar aktu, ko sastāda Pasūtītāja pilnvarota persona vai Būvuzraugs un kas kopā ar pretenziju 3 darbdienu laikā tiek nosūtīts Izpildītājam.   
11.12. Nokavējuma procentus un līgumsodu nepiemēro, ja Līguma saistības tiek kavētas vai netiek pildītas otras Puses vainas dēļ vai Līgumā paredzētajos gadījumos. Līgumsoda vai nokavējumu procentu samaksa neatbrīvo Puses no Līguma saistību pilnīgas izpildes un neizslēdz pienākumu atlīdzināt zaudējumus.
12. Nepārvarama vara
12.1. Puses ir atbrīvotas no atbildības par Līguma pilnīgu vai daļēju neizpildi, kas radusies nepārvaramas varas, vai ārkārtēja rakstura apstākļu rezultātā, un kas sākās pēc Līguma noslēgšanas un ko nevarēja iepriekš ne paredzēt, ne novērst. Pie šādiem apstākļiem pieskaitāmi: stihiskas nelaimes, avārijas, katastrofas, epidēmijas, streiki, iekšējie nemieri, varas un pārvaldes institūciju rīcība, normatīvo aktu pieņemšana un stāšanās spēkā, kas būtiski ierobežo un aizskar Pušu tiesības un ietekmē uzņemtās saistības. 
12.2. Nepārvaramas varas apstākļu iestāšanās gadījumā Līguma darbības termiņš tiek pārcelts atbilstoši šādu apstākļu darbības laikam vai arī Puses vienojas par Līguma pārtraukšanu.
12.3. Par nepārvaramas varas apstākļiem nav uzskatāmi Izpildītāja darbaspēka nepietiekamība,  materiālu trūkums, kā arī Līguma izpildē Izpildītāja citu iesaistīto personu (t.sk., apakšuzņēmēju) saistību neizpilde, kā arī to nesavlaicīga vai nepienācīga izpilde.
13. Apliecinājumi
13.1. Izpildītājs apliecina, ka pirms Līguma noslēgšanas tas veiks vispārējās civiltiesiskās atbildības apdrošināšanu pret iespējamajiem zaudējumiem, kuri var rasties Pasūtītājam vai trešajām personām Izpildītāja darbības, bezdarbības vai neuzmanības rezultātā un kura ir neatņemama Līguma sastāvdaļa. Apdrošināšanas polisei jābūt spēkā visā Līguma darbības laikā.
13.2. Izpildītājs apliecina, ka neveic un Līguma izpildē neveiks darījumus (neiegādāsimies preces vai pakalpojumus) ar tādu fizisku vai juridisku personu (tai skaitā tās valdes vai padomes locekli, patieso labuma guvēju, pārstāvēt tiesīgo personu vai prokūristu, vai personu, kura ir pilnvarota pārstāvēt juridisko personu darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēt tiesīgo personu vai prokūristu, ja juridiskā persona ir personālsabiedrība), pret kuru ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas. Izpildītājs  apliecina, ka Līguma izpildē netiks ietvertas Krievijas Federācijas un Baltkrievijas Republikas izcelsmes preces un pakalpojumi.
13.3. Izpildītājam ir pienākums vienas darba dienas laikā no sankciju piemērošanas, rakstveidā informēt Pasūtītāju par piemērotajām sankcijām, to potenciālo ietekmi uz Izpildītāja spēju izpildīt Līgumu, un pasākumiem, ko Izpildītājs veic, lai Līgumu varētu izpildīt.
13.4. Pasūtītāja pilnvarotā persona un Izpildītājs apliecina, ka tās ir pienācīgi iepazinušās ar Darbu izpildes apjomiem, vietu un atsakās saistībā ar to izvirzīt jebkādus iebildumus vai pretenzijas.
13.5. Puses apliecina, ka tām ir saprotams Līguma saturs un nozīme, ka tās atzīst Līgumu par pareizu, Pusēm izdevīgu, un vienlaikus paziņo, ka tas slēgts labprātīgi, bez viltus un spaidiem vienai pret otru, ievērojot Pušu gribu.
14. Līguma spēkā stāšanās un izbeigšana
14.1. [bookmark: _Hlk128574865]Līgums stājas spēkā ar tā pēdējā parakstītāja parakstīšanas brīdi un noslēgts uz laiku līdz Pušu saistību pilnīgai izpildei. Līgums stājas spēkā pēdējā droša elektroniskā paraksta un laika zīmoga pievienošanas brīdī.
14.2. Līgums var tikt izbeigts Līgumā noteiktajā kārtībā pirms termiņa jebkurā brīdī Pusēm par to rakstiski vienojoties vai vienpusēji.
14.3. Pasūtītājam ir tiesības vienpusēji atkāpties no Līguma, par to rakstiski paziņojot Izpildītājam 10 darbdienas iepriekš un neatlīdzinot tādējādi radušos izdevumus vai zaudējumus, ja:
14.3.1. Izpildītājs Darbus veic nekvalitatīvi, neievēro Līguma noteikumus un Latvijas Republikas normatīvos aktus, standartus vai Pasūtītāja pārstāvja norādījumus, par ko saņemtas vismaz 2 rakstiskas pretenzijas no Pasūtītāja. Šādā gadījumā konstatētajām neatbilstībām jābūt būtiskām;
14.3.2. Izpildītājs vairāk kā par 20 darbdienām kavē 4.2.1, 4.2.2., 4.2.3.  apakšpunktā noteiktos termiņus;
14.3.3. Izpildītājs Līgumā noteiktajā kārtībā un termiņā nav iesniedzis Pasūtītājam kādu no 9. sadaļā minētajiem dokumentiem un nokavējums ir 10 darbdienas, kurus atbilstoši Līguma noteikumiem Izpildītājam bija pienākums nodrošināt, uzturēt spēkā un iesniegt Pasūtītājam;
14.3.4. Izpildītājam uzsākts maksātnespējas process, likvidācija, tā darbība tiek izbeigta vai pārtraukta, ir apturēta tā saimnieciskā darbība;
14.3.5. Izpildītājs Līgumā noteiktajā kārtībā un termiņā nav parakstījis Būvlaukuma nodošanas-pieņemšanas aktu un šī pienākuma izpildes kavējums ir ilgāks par 10 darbdienām; 
14.3.6. Izpildītājs tiek izslēgts no Būvkomersantu reģistra;
14.3.7. Izpildītājs nodevis Līguma saistības citai personai, nomainījis apakšuzņēmējus vai speciālistus bez nepieciešamās saskaņošanas ar Pasūtītāju; 
14.3.8. Izpildītājs kādā citā veidā nepilda Līgumā noteiktās saistības un šo pārkāpumu nenovērš 15 darbdienu laikā no Pasūtītāja pretenzijas nosūtīšanas dienas;
14.3.9. ja Līgumu nav iespējams izpildīt tādēļ, ka Līguma izpildes laikā Izpildītājam,  vai citām Starptautisko un Latvijas Republikas nacionālo sankciju likuma 11.1. pantā noteiktajām personām ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas. Šajā gadījumā Pasūtītājs samaksā Izpildītājam par faktiski sniegto Darbu saskaņā ar Līgumu. Ja piemēroto sankciju dēļ Pasūtītājam nav tiesības veikt samaksu Izpildītājam, Pasūtītājs atliek samaksas veikšanu un samaksai noteiktie termiņi tiek pagarināti līdz brīdim, kad pret Izpildītāju tiek atceltas sankcijas un maksājums ir iespējams veikt.
14.4. Pasūtītājs vienpusēji lauž Līgumu daļā par Sertifikātu iesniegšanu, ja līdz Objekta nodošanai Pasūtītājam, Izpildītājs nav iesniedzis Pagaidu sertifikātu.      
14.5. Līguma laušana 14.3. un 14.4. apakšpunkta gadījumos neierobežo Pasūtītāja tiesības uz zaudējumu atlīdzību vai līgumsodu. 
14.6. Izpildītājam ir tiesības atkāpties no Līguma, par to rakstiski paziņojot Pasūtītājam 10  darbdienas iepriekš, ja Pasūtītājs savas vainas dēļ Līgumā noteiktajos termiņos nav veicis Līgumā noteiktos maksājumus un šāds kavējums pārsniedz 30 dienas, un Izpildītājs pienācīgi izpildījis savas Līgumā noteiktās saistības.
14.7. Ja Pasūtītājs izmanto tiesības vienpusēji lauzt Līgumu, Puses sastāda aktu par faktiski izpildīto Darbu apjomu un to vērtību. Pasūtītājs pieņem Darbus tādā apjomā, kādā tie veikti, ja tie atbilst Līgumam un ir turpmāk izmantojami. Lai saglabātu un pasargātu Objektu un izpildītos Būvdarbus no trešo personu, laikapstākļu, u.c. nelabvēlīgu apstākļu ietekmes, pēc Pasūtītāja norādījumiem un par Izpildītāja līdzekļiem tiek veikta Objekta konservācija, vai arī Pasūtītājs šiem mērķiem var izmantot Līgumā noteiktā kārtībā ieturēto Līguma saistību izpildes Bankas garantiju. Ja Līgums tiek izbeigts citos Līgumā paredzētajos gadījumos, Puses vienojas par kārtību, kādā tiek veikti konservācijas darbi un segti ar tiem saistītie izdevumi.
14.8. Ja Līgums tiek izbeigts pirms termiņa, Izpildītājs nodod Pasūtītājam visu tā rīcībā esošo un ar Līguma izpildi un Būvdarbu veikšanu saistīto dokumentāciju.
14.9. Ja faktiski izpildīto Būvdarbu vērtība ir mazāka par summu, kuru Pasūtītājs jau samaksājis Izpildītājam, tad Izpildītājam ir pienākums atmaksāt pārmaksāto summu. 
14.10. Ja Līgums tiek izbeigts pirms Līguma termiņa beigām, Puses veic savstarpējos norēķinus 30 darbdienu laikā  pēc Darbu pieņemšanas-nodošanas akta sastādīšanas.
15. Konfidencialitāte
15.1. Izpildītājs apņemas ievērot konfidencialitāti, tajā skaitā:
15.1.1. nodrošināt Līgumā minētās informācijas neizpaušanu, tajā skaitā, no trešo personu puses, kas piedalās vai iesaistītas Līguma izpildē;
15.1.2. aizsargāt, neizplatīt un bez iepriekšējas Pasūtītāja rakstiskas atļaujas saņemšanas neizpaust trešajām personām pilnīgi vai daļēji ar Līgumu vai citu ar to izpildi saistītu dokumentu saturu, kā arī tehniska, komerciāla un jebkāda cita rakstura informāciju par Pasūtītāja darbību, kas kļuvusi Izpildītājam pieejama Līguma izpildes gaitā.
15.2. Pasūtītājs apņemas ievērot konfidencialitāti un bez Izpildītāja rakstiskas atļaujas saņemšanas neizpaust trešajām personām pilnīgi vai daļēji ar Līgumu vai citu ar to izpildi saistītu dokumentu, kurus pirms Līguma noslēgšanas Izpildītājs ir noteicis kā komercnoslēpumu un attiecīgi par to ir informējis Pasūtītāju pirms Līguma noslēgšanas. Jebkurā gadījumā Izpildītājs  nevar noteikt par komercnoslēpumu Līguma priekšmetu un tā izpildes rezultātu.
15.3. Konfidencialitātes ierobežojumi neattiecas uz publiski pieejamu un vispārzināmu informāciju, kā arī uz informāciju, kuru saskaņā ar Līguma noteikumiem ir paredzēts darīt zināmu trešajām personām vai kas saskaņā ar normatīviem aktiem tiek klasificēta kā vispārpieejama informācija.
15.4. Konfidencialitātes noteikumi neattiecas uz gadījumiem, kad informāciju pieprasa valsts vai pašvaldību iestādes, kurām šādas tiesības ir noteiktas Latvijas Republikas normatīvajos aktos.
15.5. Puses vienojas, ka konfidencialitātes noteikumu neievērošana ir Līguma pārkāpums, kas cietušajai Pusei dod tiesības prasīt no vainīgās Puses konfidencialitātes noteikumu neievērošanas rezultātā radušos zaudējumu atlīdzināšanu.
15.6. Šīs nodaļas noteikumiem nav laika ierobežojuma un uz to neattiecas Līguma darbības termiņš.
16. Mantiskās un nemantiskās autortiesības
16.1. 	Visas mantiskās autortiesības pilnā apjomā un bez nosacījumiem uz Paskaidrojuma rastu (tajā skaitā tā etapu, daļu) un tam pievienotajiem materiāliem un dokumentiem vienlaicīgi ar darba nodošanas - pieņemšanas akta parakstīšanu un brīdi, kad Pasūtītājs pilnībā norēķinājies ar Izpildītāju, tiek nodotas Pasūtītājam. Tai skaitā Pasūtītājs iegūst tiesības Paskaidrojuma rakstu pārstrādāt, pārveidot, pārdot vai jebkurā citā veidā brīvi izmantot pēc paša ieskatiem.
16.2. Pasūtītājam ir tiesības Paskaidrojuma rakstu  (tajā skaitā tā etapu, daļu) izmantot pašam vai nodot   izmantošanai paredzētajiem mērķiem trešajām personām, tai skaitā citam projektētājam.
16.3. 	Izpildītājs vienlaicīgi ar Līguma noslēgšanu uzņemas saistības atlīdzināt Pasūtītājam un saistību pārņēmējiem tiešos zaudējumus sakarā ar prasībām, kas var tikt vērstas pret Pasūtītāju attiecībā uz autortiesību pārkāpšanu attiecībā uz Paskaidrojuma rakstu.
16.4. Nemantiskās autora tiesības, tas ir, tiesības uz vārdu, uz Paskaidrojuma rakstu pieder Izpildītājam (autoram). Ja Paskaidrojuma raksts netiek pārstrādāts, tad attiecīgi Paskaidrojuma raksta autors ir norādāms kā attiecīgās sadaļas autors, bet pārstrādāšanas gadījumā, kā līdzautors. Autora tiesības tiek noteiktas atbilstoši Latvijas Republikas normatīvajiem aktiem. 
16.5. Līgumā noteiktā līgumcena par Paskaidrojuma raksta izstrādi ietver pilnīgu atlīdzību par Būvprojekta izstrādāšanu, Līgumā norādīto tiesību nodošanu Pasūtītājam un Paskaidrojuma  raksta izmantošanu atbilstoši Pasūtītājam nodoto tiesību apjomam.

17. Nobeiguma noteikumi
17.1. Līgums pilnībā apliecina Pušu vienošanos. Līgumu var papildināt, grozīt vai izbeigt, Pusēm savstarpēji rakstiski vienojoties. Jebkuras Līguma izmaiņas tiek noformētas rakstveidā un kļūst par tā neatņemamām sastāvdaļām.
17.2. Strīdus, kas var rasties Līguma izpildes rezultātā vai sakarā ar Līgumu, Puses risina savstarpējo pārrunu ceļā. Ja vienošanās netiek panākta, tad strīds tiks risināts tiesā. 
17.3. Ja kāds no Līguma noteikumiem zaudē spēku, tas neietekmē pārējo noteikumu spēkā esamību.
17.4. Puses apņemas nekavējoties paziņot viena otrai par rekvizītu izmaiņām, kas var ietekmēt Līguma pienācīgu izpildi.
17.5. Pasūtītāja pilnvarotā persona, kas parakstīs Darbu pieņemšanas–nodošanas aktu, ir Centrālās pārvaldes Attīstības un projektu nodaļas Tehniskais projektu vadītājs Ansis PLŪKSNA, t. 20221314, ansis.pluksna@adazunovads.lv.  Pilnvarotā persona pilnībā pārzina Līguma noteikumus un tai ir tiesības pieņemt lēmumus un risināt visus ar Līgumu saistītos operatīvos jautājumus, organizēt un kontrolēt Līguma izpildi, tajā skaitā, veikt komunikāciju ar Izpildītāju, pieprasīt un sniegt informāciju un dokumentus, kā arī veikt citas darbības pienācīgai Līguma izpildei. Atbildīgajai personai jāpilda pienākumi, kas noteikti Pasūtītāja noteikumu „Iepirkumu organizēšanas kārtība Ādažu novada pašvaldībā” 40. un 41. punktā, t.sk., nekavējoties ziņot Pasūtītājam par Izpildītāja saistību nepienācīgu izpildi, un tai nav tiesību dot Izpildītājam norādījumus par Līguma termiņu, līgumsummas, cenas vai citām izmaiņām, ja vien tas nav atrunāts Līgumā.
17.6. Atbildīgā persona no Izpildītāja puses, kas veiks darbības Izpildītāja vārdā, kas saistītas ar Darbu kvalitātes kontroli, pieņemšanu, izpildi un komunikāciju ar Pasūtītāju, kā arī citu ar Darbu veikšanu saistītu jautājumu risināšanu, ir _________________.
17.7. Izpildītājs ir informēts, ka Pasūtītāja nozīmēts pārstāvis uzraudzīs Būvdarbus un informēs Pasūtītāju par jebkuru atklāto pārkāpumu, kas ir jebkura Būvdarbu apjoma vai būvizstrādājumu un to kvalitātes neatbilstība normatīvajiem aktiem, paskaidrojuma rakstam un citiem Līguma noteikumiem. Puses vienojas, ka Pasūtītāja pārstāvis pārbaudes veiks, pēc iespējas netraucējot Izpildītāja darbu. Izpildītājs ir informēts, ka Pasūtītāja pārstāvis var dot norādījumus Izpildītājam, meklēt un atklāt defektus vai trūkumus, kā arī pārbaudīt jebkurus Būvdarbus, kurā varētu būt defekti vai trūkumi pēc Pasūtītāja pārstāvja ieskatiem.
17.8. Saņemot norādījumus no Līgumā noteiktās Pasūtītāja kontaktpersonas vai Pasūtītāja pilnvarotās personas, Izpildītājam ir tiesības uzskatīt, ka tās rīkojas Pasūtītāja pilnvaras ietvaros, tomēr tas neatbrīvo Izpildītāju no atbildības, ja norādījumi ir pretrunā ar Līgumu vai normatīvajiem aktiem. Izpildītāja pienākums ir nekavējoties rakstiski informēt Pasūtītāju par šādiem norādījumiem.
17.9. Pasūtītāja atbildīgās personas veikts jebkāda rakstura apstiprinājums, kontroles pasākums, apliecinājums, saskaņojums, apskate, pārbaude, norādījums, paziņojums, pieprasījums, izmēģinājums, u.tml. līdzīga rīcība neatbrīvo Izpildītāju no atbildības, kas izriet no Līguma, ieskaitot atbildību par kļūdām, nolaidību, pretrunām un neatbilstību.
17.10. Pasūtītāja atbildīgā persona jebkurā laikā var sniegt Izpildītājam norādījumus, kas var būt nepieciešami Darbu izpildei, to defektu un/vai neatbilstību novēršanai saskaņā ar Līgumu.
17.11. Puses var nomainīt 17.5. un 17.6. punktā norādītās personas, par to rakstiski informējot otru Pusi 3 darbdienas iepriekš, neveicot grozījumus Līgumā.
17.12. Līgums sagatavots elektroniska dokumenta veidā uz 26 lapām un parakstīts elektroniski ar drošu elektronisko parakstu. Līgums stājas spēkā pēdējā droša elektroniskā paraksta un laika zīmoga pievienošanas brīdī.
17.13. Līgumam, kā neatņemama sastāvdaļa, pievienoti pieci pielikumi: 
17.13.1. 1. pielikums - Tehniskā specifikācija, uz 15 lp. un tai pievienotie dokumenti;
17.13.2. 2. pielikums - Izpildītāja finanšu piedāvājums, uz 2 lp.
17.13.3. 3.pielikums – Būvlaukuma pieņemšanas-nodošanas akts, uz 1 lp.; 
17.13.4. 4.pielikums – Būvdarbu pieņemšanas-nodošanas akta paraugs, uz 1 lp.;
17.13.5. 5.pielikums – Būvdarbu izmaiņu akta paraugs, uz 1 lp.
Pušu rekvizīti un paraksti:
	
	Pasūtītājs: Ādažu novada pašvaldība
Reģ. Nr. 90000048472
Juridiskā adrese: Gaujas iela 33A,
Ādaži, Ādažu nov., LV-2164
Kredītiestāde: Valsts kase
Kods: TRELLV22
Konts: LV73TREL980241904700B
Tālr.: 25151340, 2515134
e-pasts: dome@adazunovads.lv 

Pašvaldības izpilddirektors Guntis Porietis
Datums skatāms laika zīmogā
	Izpildītājs: 
Reģ. Nr. <…>
Juridiskā adrese: <…>
Banka: <…>
kods: <…>
konts: <…>
e-pasts: <…>
t. <…>


Pilnvarotā persona





ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU





























3.pielikums
                                                                      

BŪVLAUKUMA NODOŠANAS-PIEŅEMŠANAS AKTS

________,			                                              20___. gada ___. _____________

________________, vienotais reģistrācijas Nr. _____________________, turpmāk  – 
„Pasūtītājs”, pārstāvis __________________, no vienas puses, un

________________, vienotais reģistrācijas Nr. ______________________, turpmāk – 
„Izpildītājs”, pārstāvis __________________, no otras puses, 

bez viltus, maldības un spaidiem sastāda šādu pieņemšanas–nodošanas aktu saskaņā ar 20___. gada ___. _____________ līgumu:

1. Pasūtītājs nodod, bet Izpildītājs pieņem __________veikšanai.
2. Izpildītājs veicot būvlaukuma apskati konstatē sekojošo:________________________
__________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________
3. Šī pieņemšanas–nodošanas akta 2. punktā minēto apliecina pieņemšanas–nodošanas akta pielikumā esošie fotouzņēmumi, kopskaitā ___ (__________) fotouzņēmumi.
4. Pieņemšanas–nodošanas akts stājas spēkā ar tā parakstīšanas brīdi un kļūst par 20___. gada ___. _____________ līguma neatņemamu sastāvdaļu.
5. Pieņemšanas–nodošanas akts sastādīts latviešu valodā, divos identiskos eksemplāros, kuriem abiem ir vienāds juridisks spēks. Viens akta eksemplārs tiek nodots Pasūtītājam, bet otrs – Izpildītājam.


	Pasūtītājs
	Izpildītājs

	_____________________
	_____________________

	
_____________________
	
_____________________



4.pielikums

								20__.gada __.________	

BŪVDARBU PIEŅEMŠANAS–NODOŠANAS AKTS

[bookmark: _Hlk128562228]____________________________________ (turpmāk – Pasūtītājs), no vienas puses, un ________________________ (turpmāk – Izpildītājs), no otras puses (Pasūtītājs un Izpildītājs kopā turpmāk – Puses, bet katrs atsevišķi – Puse), saskaņā ar 20___. gada _______ ___________ līgumu Nr.____________ “Par__________________________” (Objekts __________________, kadastra Nr. ______________________) (turpmāk – Līgums), paraksta šo aktu, ņemot vērā šādus nosacījumus:
1. Puses apliecina, ka Izpildītājs saskaņā ar Līgumu un tā pielikumiem Pasūtītāja interesēs ir izpildījis Būvdarbus pilnā apjomā, izņemot atliktos darbus, par kuru izpildes termiņu puses atsevišķi ir vienojušās. Ja Izpildītājs nepilda savas saistības atbilstoši noteiktajām prasībām, Pasūtītājam ir tiesības iesaistīt papildu darbaspēku atlikto darbu veikšanai, un Izpildītāja pienākums ir piecu darbdienu laikā segt Pasūtītājam saistībā ar to radušos izdevumus un/vai zaudējumus (ja attiecināms). 
2. Puses konstatē, ka saskaņā ar Līguma ____. punktu par Būvdarbu izpildi Pasūtītājs apņēmies samaksāt Izpildītājam ___ EUR (___________) bez PVN. Būvdarbu faktiskās izmaksas ir _____________ EUR bez PVN. Veicot norēķinus, samaksai tiek piemērots PVN normatīvajos aktos noteiktajā kārtībā un apmērā.
3. Puses apliecina, ka Izpildītājs ir nodevis un Pasūtītājs ir pieņēmis Būvdarbos lietoto būvizstrādājumu (materiālu, izstrādājumu un iekārtu) ražotāju (pārdevēju, piegādātāju) izpilddokumentāciju (ekspluatācijas noteikumus, tehniskās specifikācijas, izpildshēmas, rasējumus u. tml.), kā arī visu citu Līgumā paredzēto dokumentāciju.
4. Izpildītājs vienlaikus ar šo aktu iesniedz Pasūtītājam Būvdarbos lietoto būvizstrādājumu (materiālu, izstrādājumu un iekārtu) ražotāju (pārdevēju, piegādātāju) sniegtās garantijas, un Pasūtītājs tās var brīvi izmantot.
5. Būvdarbu pabeigšanas datums ir 20__. gada _____. ________.
6. Saskaņā ar Līguma ___. punktu Pasūtītājs no Izpildītāja izmaksājamās summas veic līgumsoda ieturējumu _________ EUR (___________EUR un ___ centi) (ja attiecināms).
7. Akts sagatavots uz vienas lapas elektroniska dokumenta veidā un parakstīts ar drošu elektronisko parakstu, tam pielikumā pievienots akta 3. un 4. punktā noteikto un Pasūtītājam iesniegto dokumentu saraksts, kā arī defektu un atlikto darbu saraksts.








5.pielikums
                                                  

BŪVDARBU IZMAIŅU AKTS
pie 20___.gada. „___” ______________ līguma Nr. ________
Par _____________________________
(Objekts: ___________________ (kadastra Nr. ________________))


___								20_____.gada __.________

___________, (turpmāk – Pasūtītājs), no vienas puses, un 
_____________, (turpmāk – Izpildītājs), no otras puses (pēc nepieciešamības tiek papildināts ar autoruzraugu), 
Pasūtītājs un Izpildītājs kopā saukti “Puses”, bet katrs atsevišķi “Puse”, saskaņā ar 20___.gada _______ ____________ līgumu Nr.______________ „Par___________________ (Objekts: __________________ (kadastra Nr. ______________________)),(turpmāk – Līgums), parakstot šo aktu konstatē:

1. Būvdarbu izpildes laikā  ________________________ (norāda pamatojumu Būvdarbu izmaiņu veikšanai un/vai to rašanās iemeslus).
2. Ievērojot Līguma ____.punktā noteikto, Puses konstatē, ka Līguma izpildei nepieciešamas sekojošas izmaiņas Būvdarbu apjomos/ papildu Būvdarbi/ neparedzētie  Būvdarbi:
	Nr. p.k.
	Būvdarbi (nosaukums un apraksts)
	Mērvien.
	Daudzums

	1
	2
	3
	4

	
	
	
	

	
	
	
	

	
	
	
	



3. Saskaņā ar Līguma ___.punktu, Izpildītājs apņemas sagatavot tāmi par akta 2.punktā norādīto Būvdarbu izmaksām un iesniegt to Pasūtītājam   ___ (_____) dienu laikā no šī akta parakstīšanas dienas. 
4. Akts sagatavots uz ___ (_______) lpp__ un tas parakstīts __ (_____) eksemplāros, latviešu valodā, visiem eksemplāriem ir vienāds juridiskais spēks, _____ akta eksemplārs__ tiek nodots Izpildītājam, ____ – Pasūtītājam,  ___ - autoruzraugam.

	Izpildītājs:
	Pasūtītājs:

	
_______________________________
	
_________________________________

	(kontaktpersonas/ pilnvarotās personas 
paraksts)
	(kontaktpersonas/ pilnvarotās personas paraksts)



	
	Autoruzraugs:

	

_______________________________
	

_________________________________

2
